text:
E promé biaha ku den nos demokrasia ta duna gobernashon (Bestuur) poder eksepshonal tabata durante di Dos Guera Mundial (WWII).
Riba 10 mei 1940, Gobernadó Wouters ta proklamá: “Kòrsou komo parti di Hulanda tambe ta den guera ku Alemania i ta prepará pa kualkier eventualidat”.
Separadamente ta proklamá ku Bestuur tin poder di sensura pa tuma akshon ora ta nesesario pa no peligrá pais eksponiendo informashon (militar) sensitivo òf insultá aliadonan. Ta instalá un Biezondere Rechtbank pa atendé ku e poder ekstraordinario di Bestuur, lesa Prokuradó General (PG). Infrakshon tabata karga un kastigu máksimo di un (1) aña den prizòn òf multa di Naf. 600.
Ta nombra Eduard Elias komo e Sensuradó i Hefe di Servisio di Prensa Gubernamental. Sr. Elias, periodista Hulandes, tabata na Mexico ora guera a start i a buska refugio na Kòrsou. Apesar di su funshon, e tabata un figura paternal, simpátiko i respetá, tambe pa prensa. E tabata biba den Prinsenstraat i semper tabata frekuentá café Lido (Gomezplein) òf d’Orient (Handelskade).
Sensura a konosé varios etapa durante WWII. Den komienso e tabata amplio i tabata kubri prensa, tur kos imprimí, radio, yamada telefóniko, komunikashon verbal òf gráfiko, potrèt i trahamentu di pelíkula. Tur karta tabata suheto na sensura. Pues, habri, lesa i kambia e kontenido. Ora Gobernadó Kasteel riba 15 yüli 1942, remplasá Wouters, ta flèksibilisá sierto aspektonan di sensura.
E medida di eksepshon a drenta na vigor durante e mandato di nos promé Staten (1938-1941). E frakshon mas grandi, Curaçaosche Roomsch Katholieke Partij di dr. Moises da Costa Gomez, a sostené e lei: “nos no ta biba den tempu normal, sino den WWII”. Mas leu Staten a mira e lei komo un deber patriótiko pa defende nos pais: “Verder is het aan te bevelen, dat de goede vaderlanders zich steeds voor ogen houden, dat het hun plicht is met het wettig gezag samen te werken”. Interesante tabata e pasashi ku un pais demokrátiko mester ankra e eksepshonnan den lei i no hasi manera diktadornan: “[…] niet als in een dictatuurland: onder het gezag zuchtend verplicht te worden. Hoe beter deze samenwerking [tussen het Bestuur en het volk] is, des te eerder ook de vijand verslagen zal worden.”
E koperashon entre Bestuur i Staten tabata bon, ounke ku Parlamentarionan tabata vigilá skèrpi pa Bestuur keda imparsial, no-arbitrario, i no hasi uso desporposhonal di e instrumèntnan di sensura.
No tur biaha kos a kana bon. Bestuur a atmití sierto fayonan deklarando: “Al doende leert men”. Sinembargo e akusashon di un korant katóliko, ku e sensura tabata mas pisá pa katólikonan (Elias tabata Hudiu), no a keda probá.
Den e fase mas flèksibel tur kos ku mester a keda imprimí tabata bai serka Sr. Elias ku ta konsehá si mester trese kambio òf no. No tabata obligatorio sigi su konseho, pero PG tabatin e derechi di bai Biezondere Rechtbank. Ademas tabatin un sensura riba aspektonan militar ku tabata keda ehekutá pa e Luitenant ter Zee.
Medio 1944, sensura ta desaparesé i Sr. Elias ta bai traha na Londres. Un kapítulo teribel ta sera. E legado di e era -ku klaramente nos por nota den vários ekspreshon kultural di e tempu- tabata unu di sakrifisio i patriotismo i no di víktima. Kompará ku presente, ta remarkabel kon madurá nos outoridatnan i Parlamentarionan -laborando den un demokrasia yòn ku apenas a start na 1938- a aktua den atversidat. Tempu a kambia, pero madures, sentido di responsabilidat ta keda elementonan esensial den un demokrasia.
Willemstad, Kòrsou
Fuente: vários publikashon di Archivo Nashonal, KB, nationale bibliotheek i korantnan Amigoe di Curaçao i Beurs -en Nieuwsberichten


c: text/html

text:
Lenk
Papiamentu.info ke amplia e parti aki ku mas weblinks ku ta posibel kaminda un i tur por haña informashon tokante di e lenga papiamentu i tambe otro inisiativa nan ku por yuda papiadónan di nativo papiamentu mehorá nan kalidat di skirbi i lesa na papiamentu. Banda di esaki por haña un bista di diferente ‘ blogs’ i columns, algun di nan skirbi na papiamentu, ku tin temanan aktual ku ta konserní nos tur.
Fundashonnan Top Blogs Siña papiamentu Revista online Ensiklopedia
Fundashonnan
Fundashon pa Planifikashon di Idioma
E fundashon tin komo meta pa promové idiomanan relevante den nos komunidat i pa regulá e situashon lingwístiko. Konkretamente FPI su tarea den esaki ta pa hasi trabou preparatorio i ehekutivo relashoná ku idiomanan relevante den komunidat, manera entre otro papiamentu, hulandes, spañó i ingles. Di e diferente idiomanan den komunidat, papiamentu ta esun ku ta haña mas tantu atenshon i e idioma ku tin mas tantu papiadó nativo.Si bo tambe ke hasi uzo di papiamentu na e manera korekto ata aki un programa ku lo por yuda bo ku esaki. Kual ta sostené ‘Papiamentu den Era Digital’. http://palabra.fpi.cw
Fundashon SPLIKA
SPLIKA ta para pa Stimulá Papiamentu Literatura i Informashon riba Kultura di Antianan abou.Meta prinsipal di SPLIKA ta pa krea oportunidat pa interesadonan por drenta o keda den kontakto ku kultura antiano, partikularmente ku idioma papiamentu. Ademas SPLIKA ta kontribuí na proseso di rekonosementu ofisial di papiamentu. Tambe SPLIKA ta sostené uzo di papiamentu komo idioma di enseñansa.
Fundashon Akademia Papiamentu
Fundashon Akademia Papiamentu ta un instituto profeshonal ku miembronan íntegro i kapas pa protehá, reforsá i promové e idioma papiamentu na nivel di un idioma regional apresiá, aseptá, rekonosé i respetá ku tur derecho di un idioma regional minoritario den reino hulandes.
Top Blogs
Huntu Korsou blog
Huntu Kòrsou Blog ta un blog ku un mishon, pa inspirá lesadónan dor di proyektá proyekto nan ku ta kontribuí na un mihó kalidat di bida na Kòrsou. Huntu Kòrsou Blog ke logra realisá un komunidat kaminda habitantenan, organisashon i gobièrnu ta traha huntu pa benefisiá Kòrsou. www.facebook.com/HuntuKorsou
T’Aki mi ta beba
T’Aki mi ta beba ta wòrdu forma dor di un grupo di hóben profeshonal i entusiasmá ku roots den Caribe, i ku opinion severo i pashon pa skirbi i ku 1 meta : hiba e isla ku nan ta yama kas na un mihó futuro. Riba e blog aki bo ta haña tópiko nan interesante, prèt i informativo.
Blogger Dwight Isebia
Blogger, yu di Kòrsou , Dwight Isebia ta skirbi hopi poesia i haiku’s na papiamentu i otro lenga.
Caribbean 3.0
Dr. Miguel P. Goede ta un sientífiko, stratégiko, outor, radio host , consultant, trendwatcher i un filósofo. Riba su blog Dr. Goede ta skirbi diferente artíkulo nan riba e área di ‘ Good Governance for Sustainable Development of Globalizing Small Island Developing States (SIDS) in the Caribbean’ .
Siña papiamentu
Papiamentu.Co
Riba papiamentu.co por siña e pronunsiashon korekto di palabra nan na papiamentu online.
Dushi Papiamentu
Dushi papiamentu ta duna kurso di papiamentu pa tur edat, kurso kon pa hiba kòmbersashon, workshop, tradukshon, tours i hopi mas.
Palabricks
Palabricks ta ofrese diferente servisio riba aria di tradukshon, kurso di papiamentu i hopi mas.Tambe tin un sekshon di quiz kaminda por praktiká nos lenga.
Revista online
Meet Curacao
Meet Curaçao ta un online magazine, kaminda un i tur, por haña diferente informashon tokante bida aki na Kòrsou. Tambe tin diferente kolumna ku tópikonan interesante.
Ensiklopedia
Wikipedia na papiamentu
Wikipedia ta un proyekto komunitario ku un sosiedat internashonal. E tin e meta pa ehekutá un ensiklopedia, multilingual riba internèt. E proyekto akí ta públiko, esei ta nifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Ensiklopedia na papiamentu. Tambe por tradusí artíkulo for di un otro idioma den ensiklopedia na papiamentu. E Ensiklopedia na papiamentu ta ofisial desde 26 di mart 2006.

robotstxt: allowed

filter: keep


text:
Diadomingo nos tur por a tuma nota di un team di hobennan para na diferente skina pa asina nan recauda fondo pa nan por hunga baseball afo. Hopi ta e comentario fuerte contra gobierno pa cu esaki. Te hasta politiconan a mustra nan descontento. Mi inbox a yena cu preguntanan tocante di e subsidio of con esaki ta hinca den otro? Dialuna minister di deporte a contesta e inkietud aki y a basa su mes cu tin reglanan stipula pa asina bo organisacion por bin na remarca pa un subsidio.
Den e preguntanan mi por a ripara cu tin un falta di informacion riba con bo por bin na remarca pa un subsidio. Hopi clubnan no ta prepara debido of no tin e capacidad pa pone un peticion den otro cu e consecuencia cu nan nunca ta yega na remarca. Minister di Deporte a reorganisa e subsidie commissie y a hacie un entidad huridico entante 1 di januari 2018. Lo ta bon e ora pa haci un campaña di consientisacion pa tur e clubnan deportivo pa nan por wordo educa con nan mester prepara nan programanan y asina nan tambe por bin na remarke pa haya subsidio. Minister ta anuncia cu e meta principal ta pa saca politica for di subsidio, cu otro palabra si bo ta friends and family of bo kier un fabor a cambio di politica e lo no por mas. Esaki ta di aplaudi pasobra pa añanan esaki ta e situacion y pesey e fondo ta sufri asina y e placa no ta yega na esnan cu mas mester di dje, e deportista.
Lo ta bon tambe cu ora nombra e presidente di subsidio percura cu politica tambe ta for di dje. Mester tin transparencia den esaki, cu solicitud habri y rekisitonan conoci pa tur hende. Tur posicion den e directiva nobo aki mester bin independiente y solicitutnan claro pa mañan e no bira algo cu bo ta pone bo hendenan prome cu bo bay. E malesa cronico cu a caba cu deporte aki na Aruba. Tanto bal bo tira awa limpi den un bari sushi! Si politica mester keda afo di subsidie commissie anto integrantenan di dje tambe mester pasa den un screaning y no wordo apunta!!!
Si nos wak den pasado (y no, e no ta politica bieu di critica) subsidie commissie a otroga desde 2001 te cu 2009 diferente placanan na organisacionnan priva y desde 2009 pa 2017 esaki a wordo para. Si nos pasa den nan por wak cu diferente sumanan a wordo duna, uno mas cu otro. Mi pregunta ta ki critierio a wordo usa pa esaki, desde 2009 tur e subsidio na instancianan priva a stop door di e gobierno actual. Nos sa cu e fondonan genera pa Lotto pa Deporte ta destina pa deporte y cultura y esaki mester wordo bon maneha. No tin transparencia den e subsidio, federacionnan cu poco miembro of cu atletanan limita den nan resultado ta gosa di apoyo mientras federacionnan cu tin hopi deportista no ta haya nan fair share. Politica semper a dicta den deporte. Djies mira ora gobierno cambia.
Sin duda no por tin un free for all, mester tin regla y nan mester ta transparente pa tur hende pa asina tur tin e mesun oportunidad pa haya un subsidio. Federacionnan tambe mester haci nan parti door di cumpli na tempo cu tur e rekisitonan pa asina un comision di subsidio por evalua neutralmente e necesidad di cada un y percura cu tur rekisito a wordo cumpli. Mester educa cada federacion con pa traha nan peticion y bukinan mester keda habri pa tur mira ken a haya y kico nan a haya y cuantonan nan a haya. Transperencia no mester ta un slogan politico sino un hecho, sino nos deporte lo nunca florece manera e mester ta.


text:
DPL tin un stafbureau cu ta fungi como un sosten interno riba entre otro e tereno huridico, recurso humano, relacion publico y comunicacion interno/externo.
Ta trata aki di un departamento di profesionalnan cu ta conseha DPL riba e terenonan menciona. E parti huridico ta pertenece na e Staffunctionaris Juridische Aangelegenheden y e parti di Recurso Humano, Relacion publico y comunicacion ta resorta bou di e Staffunctionaris HR, PR en Voorlichting. E team aki ta enfoca primordialmente na tareanan interno pero tambe sa forma parti di gruponan di trabao y/of ta mantene contactonan externo di DPL cu partnersnan strategico di DPL.
Stafbureau no ta mantene contacto directo cu clientenan di DPL manera dunado di trabao y buscado di trabao pero si tin contacto indirecto cu DPL su grupo di meta en general.


text:
Quincy Jones ta kuminsá kaso kontra famia di Michael Jackson.
Quincy Jones ta bai kuminsá un kaso pa e derechonan riba müzik di Michael Jackson. E pleitu entre e produktor Quincy Jones, e herederonan di Michael Jackson i e kompania diskero Sony Music Entertainment lo sigui den korte. Segun The Hollywood Reporter, dia 21 di febrüari e kaso ta bai dilanti.
E asuntu ta trata e ‘royalty’s’ ku Jones ke pa e piesanan di Jackson ku a sali despues di su morto. Entre otro relashoná ku müzik di sine This is It i e reedishon di Bad.
Segun e produktor e piesanan di Jackson a keda adaptá di nobo intenshonalmente pa asina e no mester wòrdu pagá.
Jones i e herederonan di Jackson tin un par di aña kaba ta diskutí riba e asuntu. Anteriormente Jones, ku ta responsabel pa hopi álbum eksitoso di Michael Jackson, a eksigí 10 mion dòler pa kompensashonnan (royalty’s) ku e no a risibí. E produktor a traha kasi 35 aña huntu ku e “King of Pop” i nan a produsí álbumnan hopi eksitoso manera Thriller i Off the Wall.


text:
Piskadónan surnameo a subi laman atrobe, despues di atakenan pirata.
Den fin di siman, piskadónan na Surnam por a subi laman trankil atrobe. Asina Minister di Defensa di e pais a bisa. Minister Ronni Benschop, no a bisa ta kua medida a tuma pa garantisá siguridat riba laman di e piskado surnameo.
Dos siman pasá, piratanan maritimo a ataká di forma brutal, kuater boto di piskadó ku tabatin un tripulashon di 20 hende. Apenas 5 piskadó a sonrebibí e atake. A logra na dera 4 viktima i ainda tin 11 piskadó ku no tin informashon di nan. Mientras tantu tin un investigashon riba posibel sospechosonan guayanes. Den e dianan ku a pasa, ya a presentá 18 sospechoso dilanti di wes komisario. Ministerio Públiko na Surnam, ke mantené e sospechosonan será, te na momentu ku e investigashon kaba. Segun polis, e investigashon ta kana slow, debí ku varios piskadó no ke papia, pa miedu di represaya.
Doñonan di boto na Surnam a reakshoná skèptiko riba e deklarashonnan di e minister. Hopi di e doñonan di boto ta traha ku piskadónan guayanes ilegal i nan tin miedu ku awor lo bini mas kòntròl. E Minister di Hustisia i Polis surnameo a splika ku ta buskando un solushon huntu ku e doñonan di boto. Segun e koperativa di piskadónan, den fin di siman masomenos 50 boto a subi laman atrobe.


text: Diego Acevedo ta un profesional hoben, ecologista y cu un vision di un futuro mihor pa Aruba. Un futuro unda Aruba lo ta un hub caribense di innovacion y tecnologia. Diego a gradua cu un Bachelors den ‘Mechanical Engineering’ na merca unda e a cuminsa investiga riba ‘water desalination systems’. Despues, e la bay Hulanda y haya un MSc den Sustainable Energy na TU Delft y e la cuminsa un compania inspira pa busca solucionan sostenibel pa Aruba y islanan chiquito rond di mundo. E tin mas di 10 aña trahando duro pa soluciona problemanan di awa, energia, y desperdicio promoviendo un economia circular. E la join Accion21 pa tuma accion y hiba Aruba dilanti cu enfoque den desaroyo sostenibel, y pa sigurá cu su yiu muhé y tur mucha na Aruba lo por lanta un caminda cu un miho educacion posibel y unda no lo mester preocupa pa e efectonan di cambio climatico manera tormenta of cambio den nivel di laman cu Aruba ainda no conoce, pa asina biba ariba nos baranca stima yen di naturalesa bunita, lama limpi, cu un flora y fauna saludabel y abundante.


text:
Willemstad – Raymond Gradus, presidente di e tres Kolegionan di supervishon finansiero (Cft), resientemente a hasi un bishita na Banko di Kuminda di Kòrsou (Voedselbank Curaçao). Ei el a risibí di Stacia Illidge, sekretario di e fundashon, informashon tokante e struktura di e inisiativa sosial aki ku ta duna yudansa na miles di famia for di komienso di e krísis pa motibu di e vírùs di COVID-19. For di aprel 2020 ya a parti mas ku 40.000 pakete di kuminda. Tambe el a haña informashon tokante di e donatùrnan ku pa medio di nan kontribushon finansiero ta hasi e forma di ayudo aki poibel. Tambe a konta Gradus tokante e kompromiso ku tur boluntario ta desplegá tur siman riba diferente manera pa por finalisá tur trabou nesesario.
Raymond Gradus ta hasi un bishita informal na Kòrsou, kaminda durante di un siman largu e ta tuma nota personalmente di e desaroyonan lokal i ta hiba kòmbersashon informal ku vários instansia i persona. Originalmente e intenshon tabata pa bishitá otro paisnan Karibense den Reino tambe, pero finalmente esaki no a resultá posibel. E bishita regular di henter e Kolegio na e paisnan, kual tabata planeá pa tuma lugá den yüni, tambe a keda kanselá; e próksimo biahe ta planeá pa tuma lugá na òktober.


text:
Arubaanse Voetbal Bond a presenta su miembronan di directiva
Ayera anochi den Allegra Bistro situa den Courtyard by Marriott Aruba Resort a tuma luga e prome “Meet & Greet” di Arubaanse Voetbal Bond cu e miembronan di prensa. E tawata un anochi placentero unda cu President di AVB, Randolf Lacle a habri e anochi dunando un palabra di bon bini y gradici e miembronan di prensa pa nan presencia.
Lacle a introduci e seis miembronan di directiva cu Frans Dijkhoff, Rosemin Croes, Geetanjali Khemlani, Mildred Wever, Howard Hart y Albert Lake Jr. Tambe Lacle a informa cu aparte di bestuur, AVB tin su staf cu haci trabou nan diario y di cual desde januari di e aña aki Hubert Solagnier a bira e Secretario General di AVB. Randolf a introduci tambe Dyane Wiersma cu ta Women’s Football & FIFA Forward Programme Coordinator, David Abdul cu ta e Technical & Development Manager y Marvic Bermudez cu ta e Bondscoach.
E aña aki AVB a cumpli 90 aña di existencia riba 29 di januari ultimo y cu otro luna lo estrena e pelicula/documentario y tambe lo bin c’un buki conmemorativo. Tambe a informa tocante di e situacion actual di stadion/infrastructura di AVB. Fin di luna aki, Aruba su seleccion nacional lo tin nan proximo compromiso den e Copa ABCS cu ta tuma luga na Corsou den preparacion pa participa den e torneo di Nations League cu lo tuma lugar den luna di maart 2023.
Arubaanse Voetbal Bond ta contento cu e meta di e anochi a wordo alcansa y cu ta habri canal di comunicacion cu medionan di Prensa, pa asina traha hunto pa e deporte rey di Aruba cu ta futbol.


text:
Category: Uncategorized
-
-
E tip aki a yuda Dina stòp di cheat.
Dinviandra (Dina) tabatin e kustumber aki: * Su ora di pause ta 12pm * E ta bai Kantine * Kome su lunch. * Sinta chil warda ora yega * Traha un chukulati kayente bon sut * Kana bai kantor bèk ku ne. E kier a stòp ku e chukulati (aunke no nesesariamente e ta malu). […]
-
test
test
-
Info pa hasi pago
🇨🇼 fl.100,- 🇳🇱 €55 🇧🇶 $57 🇦🇼awg. 100,- Hulanda IBANNL90INGB0669764485Nomber: E.C PetersDeskripshon:Bo Nomber Tur pais Pa paga ku Credit CardPrimi AKI Curacao Kuenta: 26639906Nomber: Biba mas saluAdres: C.V. Doormansweg 20Deskripshon: Bo Nòmber i Fam Bonaire i Aruba -Si bo tin MCB hasi pago nòrmal. -Si no, hasi un international transfer / wire transferpa nos kuenta di MCB Number di […]
-
-
-
BMS Cellulite Cup
Porfabor hasi bo pago i mail nos bèk na info@bibamassalu.com
-
BMS hair tea
Kabèi saludabel, ta kuminsa di paden bin pafo. -Yuda bo kabèi krese mas lihe, fuerte, saludabel i hopi den 28 dia. -Bon pa kabèi ku ta sali, kibra, krese muchu slow, debil, of ta muchu tiki. -Tambe e ta bon pa kabei seku, kabei ku ta haña split ends, kaska, i tamba hende ku ta […]
-
-
Kon pa NO give-up riba bo dieet.
Tin mas. Pero ata 5 bon punto kon pa NO Give-Up riba bo dieet i meta pa baha peso. Punto #1 Asepta ku bo a faya i ku ta parti di e proseso. E ta duru. Pero no kastigá bo mes muchu ku bo fayonan. Bo no ta esun di mas malu. Punto #2 Tuma […]
-
Baha barika so?
Baha barika so? E sa pasa berdat ku tin hende ta kontentu ku nan peso kaba, pero ta nan barika ta e problema. (Trouble Area).En general esei ta nifika ku bo kurpa ta wardando ekstra vèt na bo barika prome.Kual ta pone ku aunke bo ta flaku of na un peso saludabel kaba, bo barika […]
-
10 tip pa no subi di peso dianan di fiesta.
Si Decèmber aña pasá bo tabatin un peso mas abouku awor aki, lo bo kompronde presis kiko nos ta bai bisa aki.Den dianan di fiesta nos komunidat tin tendensha di subisigur 1 pa 3 kilo. I aunke e no ta parse hopi, mayoria nota bah’e bèk durante di aña. Net kontrali.Bo ta sa subi mas, i bin […]


text:
9 di mei
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
9 di mei ta e di 129 dia di aña (130 den un schrikkeljaar) riba e kalènder gregoriano. Ta resta 236 dia pa finalisa e aña.
A sosodé[editá | editá fuente]
- 2003 - Na Boneiru i Kòrsou a tene elekshon pa Konseho Insular. Komo partido mas grandi ta sali Frente Obrero i Liberashon 30 di mei (FOL) na Kòrsou i Union Patriotiko Boneriano (UPB) na Boneiru. Na e tres otro isla konstituyente di Antias Hulandes (Saba, Sint Eustatius i Sint Maarten) e elekshon ta tuma lugá dia 23 di mei.
A nase[editá | editá fuente]
- 1948 - Hubert Fermina (f. 2022), dirigente i polítiko hulandes
A fayesé[editá | editá fuente]
A selebrá/konmemorá[editá | editá fuente]
- :Dia di Oropa (desde 1985), selebrashon den estadonan-miembro di Union Oropeo (pa paisnan di Konseho di Oropa e fecha di selebrashon ta 5 di mei).
- Rusia: Dia di Konkista, konmemorashon ruso di e fin di e di dos Guera Mundial


text:
Rond mundo tin diferente tipo di virus. Loke ta importante ta pa cada un di nos conoce nos curpa y conoce e sintomanan.
Segun dr. Wilmer Salazar, di Departamento di Salud, en general e sintoma ta keintura 38 of mas ariba, tosamente y tambe problemanan di pulmon manera dificultad pa hala rosea.
E virus ta uno respiratorio. E ta afecta nos nanishi, nos garganta y nos pulmon.
Esey ta e punto cu e lo por crea un complicacion mas grave. Actualmente sa cu mas di 80% di hende cu a haya e infeccion, a comporta e infeccion aki na un manera suave, modera. Mientras cu 14 pa 20% ta causa complicacion, pa cual grupo, e gruponan cu ta di edad mayor di 60 aña y cu tin problema cronico adicional.
Problema cu diabetes, problema di pulmon cronico of problema cu situacion di curason.


text:
Minister encarga cu Vivienda, Desaroyo Teritorial, Medio Ambiente y Infrastructura di Sint Maarten señor Egbert Doran a bishita Aruba riba un “fact finding mission” pa mira con Aruba ta atende cu maneho di desperdicio, considerando e retocu Sint Maarten tambe tin cu e tema aki.
Den su reunion cu Prome Minister Evelyn Wever-Croes, eMinister di Sint Maarten a expresa su interes den e structura di Serlimar como un Sui Generis y riba esaki a palabra cooperacon entre Aruba cu Sint Maarten.
E prome mandatario di nos pais a enfatisa e importantancia pa reconoce cu no ta Aruba so ta confronta reto cu maneho di sushi riba nos isla y pues semper ta importante pa intercambiapensamento cu otro paisnan den un situacion similar. Pa di e forma aki hunto por yuda otro na bienestar di cada ciudadanoy medio ambiente.
Gabinete Wever-Croes ta sigui cu esfuersonan pa yega na un solucion structural pa miho maneho di desperdicio nabienestar di Aruba.


text:
baseball5
-
News
Nicole ta splica e trabounan di St Paulus School
Nicole Hoevertsz, secretaria general di Comite Olimpico Arubano ta duna un splicacion breve riba e trabou nan cu a tuma…Read More »
-
News
St Paulus School cu veld di Baseball5
Veld di Baseball 5 completa na St Paulus School Awe mainta diferente boluntario entre nan maestro nan y miembro di…Read More »
-
News
3 dia di Baseball5 na Aruba
Randolph Oduber ta papia riba e 3 dianan di Baseball5 na Aruba.Read More »
-
News
Rafael Cabrera ta papia riba e 3 dianan di Baseball5
Representante di WBSC Rafael Cabrera ta papia riba e 3 dianan di Baseball5 na Aruba.Read More »
-
News
Representante di WBSC ta papia riba e 3 dianan di Baseball5
Andrea D’Auria representante di WBSC ta papia riba e 3 dianan di Baseball5 aki na Aruba.Read More »
-
News
Baseball 5 a bishita diferente bario
Baseball5 a bishita diferente bario di Aruba Despues cu diamars ultimo Baseball5 a bishita e bario di San Nicolas, diaranson…Read More »
-
News
Ultimo dia di bishita Baseball5
Ultimo dia di bishita di Baseball5 na scolnan Awe mainta trempan e team completo di Baseball5 conhuntamente cu Ibisa y…Read More »
-
News
Di dos dia Baseball5
Baseball5 a sigi awe Despues cu ayera a start cu e bishita di baseball5 na diferente scolnan Rond di Aruba,…Read More »
-
News
Apertura Official
Apertura official di e seminario di Baseball5 Ayeratardi na Holiday Inn a tuma lugar e aperture di e seminario di…Read More »
-
News
Baseball5 den Village
Baseball5 a sigi den Village Despues cu mainta a bishita diferente scolnan pariba di brug, den oranan di atardi e…Read More »


text:
Kralendijk- E kantidat di kaso total na Boneiru ta parse di ta stabilisando. Pa un di dos dia konsekutivo e kasonan aktivo ta bou di esun di e di e dia anterior.
Awe 25 di mart 2021 tin 446 kaso aktivo di Covid-19 na Boneiru. 3 di e kasonan aktivo ta bishitante di Boneiru. Di e 80 personanan ku a tèst ayera, 29 a resultá di ta positivo.
38 hende a rekuperá di Covid-19. En total tin 14 persona den hospital. Tin 9 persona hospitalisá na Boneiru. A transportá 4 persona pa hospital na Kòrsou i 1 persona pa hospital na Aruba. 3 personá ta haña kuido intensivo den hospital na Boneiru.
Kontagio
E porsentahe di hende ku a bai tèst i ku ta resultá positivo a baha levemente di 44% ayera, pa algu mas ku 36%. Se e tendensia aki sigui, por konsiderá esaki positivo, pero ta trempan pa konkluí si esaki ta e kaso, si òf no.


text:
Karenza Geerman
Mi nomber ta Karenza Geerman y mi tin 22 aña. Actualmente mi ta bibando na Hulanda y mi ta studiando na Universiteit van Utrecht. Mi ta bezig cu un masteropleiding den crimen penal. Mi ta enjoy mi estudio y tur dia mi ta haci mi best pa logra mi meta nan. Mi a biba 21 aña na Aruba y aña pasa augustus mi a dicidi di tuma un stap y ‘purba’ biba riba mi mes. Mi a kies Hulanda door di e oportunidad nan cu e scol nan ta ofrese pa masteropleiding y tambe pa un ‘fresh start’. Mi ta un hende hopi keto y verlegen. Mi gusta yuda hende y esey ta un di e motibo nan dicon mi ta doe mee cu e onderzoek aki. Semper mi ta zorg pa mi purba duna un man te na unda cu mi por.


text:
Den nomber di Famia y tur Amistadnan:
Nos kier a gradici tur persona cu semper a tene Myandra den oracion.
Danki pa tur e mensahenan bunita di fortalesa cu sigur a yuda Myandra gran parti cu su lucha contra cancer. Tur esnan cu di un of otro manera a biba e momento nan bunita pero tambe dificil cu Myandra. Esnan cu a verwend e te den su ultimo dianan cu tur locual e tabata desea, te dia di su despedida final.
Danki na tur cu di un of otro manera a duna y mustra nan atencion, amor y cariño durante bida, fayecimento y despedida di nos Mya stima.
Un danki di curazon, specialmente na su Tia Ingrid stima y su amiganan cu a cuida Myandra y nunca a lage un banda, Luduela ‘Ella’ Orman, Ghislaine Croes, Afra Henriquez, Zulaika “Suki” Geerman, Melissa Michaane y Emy, danki pa boso pasenshi y amor pa nos Myandra stima.
Un danki special na Mya su Support Squad cu ta hopi pa menciona, danki pa boso esfuerso y aporte pa haci Mya su despedida uno posibel y cumpli cu tur su deseonan.
Danki na Rejoice Gospel Group y Buleria Official pa forma parti di e despedida bunita aki y a duna un man pa yuda sin pensa 2 biaha.
Na tur staf y personal di Dr. Horacio Oduber Hospital, specialmente na Myandra su Oncoloog stima dr Ladenius y ful e afdeling di Oncologie, tur e nurse y dokternan di piso A4 y piso B3, danki na Insam afdeling Radiotherapy, boso tur a trata Mya cu hopi amor y cariño.
Di parti Mya su famia y su amistadnan mas serca.
Un Danki di Curason.
Nos kier a invita tur esnan cu a stima Myandra pa asisti na 3 misa:
diahuebs 24 di nov’2022 na Misa Papa Juan Pablo
na Tanki Leendert pa 6:30 pm,
diasabra 26 di nov’ 2022 na Misa Inmaculada Concepcion
na Santa Cruz pa 7or pm
diadomingo 27 di nov’ 2022 na Misa Inmaculada Concepcion
na Santa Cruz pa 6:30 pm.


text:
Recientemente Gobierno a tuma e decision pa flexibilisa medidanan di coronavirus. Un di nan ta cambio di horario di casino. Hendrik Tevreden ta kere cu esaki mester trece cambio pa e empleadonan tambe.Aruba y su trahadonan a bin ta sufriendo hopi door di e pandemia.
Y danki na introduccion di subsidio di salario pa Gabinete Wever Croes I, cu e trahadornan di casino por a keda cabes riba awa y hopi di nan ta inmensamente gradici cu esaki, segun e parlamentario. El a tuma nota cu e vacunacion a mehora e situacion di Aruba den tal sentido cu Gobierno por a cuminsa flexibilisa e medidanan contra COVID-19.
Y esaki ta brindando mas espacio pa casinonan por sigui recupera forsa economico. For di tempo di introduccion di subsidio di salario, hopi empleadonan a bay atras y nan ta bogando awo, cu a pone e orario di cera di casino pa 1’or di marduga, pa considera pa cuminsa adapta e porcentahe di nan salario como empleado di casino tambe.
Na e momentonan aki SVB ta duna 60% di subsidio di salario y e doño di trabou mester duna 20%. Sinembargo e la bin ta ricibi hopi informacion di e sector aki cu e doñonan di trabou no a yega ni pa cumpli cu e 20% cu mester sali di nan saco.
Esaki tin di cambia na bienestar di e trahadornan.Esaki ta e momento, segun Tevreden, pa cuminsa duna e empleadonan bek loke nan a bay atras den dje durante e ultimo aña. Mas ainda, e ta bisa, pasobra turistanan a cuminsa yega Aruba den cantidad mas grandi y ta gastando relativamente mas segun informacion ricibi.
Tin varios hotel cu riba 80% di ocupacion y hasta den luna di mei tabatin uno cu casi a yega 100% di ocupacion.Cu e situacion ta mehora ta keda ilustra tambe den e hecho cu un hotel siman pasa a gradici Gabinete Wever Croes pa e e ayudo di subsidio di salario y cu nan situacion a mehora pa cual nan no mester di e subsidio di salario mas.
“Lo ta bon pa e doñonan di trabou den e sector aki, cuminsa mehora e situacion pa e empleado tambe. E sacrificio tabata pisa y awor cu e situacion a cuminsa mehora, nan mester sinti esaki tambe,” Tevreden a comenta. Casinonan a keda cera pa un tempo y despues por a habri cu orario limita.
Si calcula esaki bon, e ta ensera un diferencia di 32% menos den orario pa e casino opera, di cual e subsidio di salario duna pa gobierno a carga te cu awo. Sinembargo awor cu a kita Toque De Queda, y a amplia nan orario di operacion te cu 1’or di marduga nos ta kere cu casinonan por aumenta na parti pa e trahadornan.
“Nos ta contento cu casino a mantene trahadornan na pia di trabou, y satisfecho cu subsidio di salario, pero nos ta spera cu e empleado tambe por sinti e cambio di orario un tiki den su salario tambe.”


text:
DIA HABRÍ NA EDIFISIO “BOLO DI BATREI”
MINISTERIO KONSERNÍ MANEHO DI GOBERNASHON, PLANIFIKASHON I SERVISIO PÚBLIKO
DIA HABRÍ NA EDIFISIO “BOLO DI BATREI”
PUBLIKÁ RIBA 20 NOVÈMBER 2022
WILLEMSTAD – Archivo Nashonal Kòrsou ta duna pueblo di Kòrsou e oportunidat pa sera konosí ku nos monumento “Bolo di Batrei”. Djadumingu, 27 di novèmber 2022, di 10’or di mainta te 4’or di atardi na Scharlooweg 77-79. For di 1986 nos Archivo Nashonal ta ubiká den e monumentu akí, ku mayoria di nos hendenan konosé solamente parti pafó di dje.
Pa e motibu akí personal di Archivo Nashonal riba e dia aki lo para kla pa risibí pueblo di Kòrsou kompletu i duna splikashon di tur e trabounan balioso ku ta keda hasí na Archivo Nashonal. Banda di esaki lo tin un programa di charla i presentashon masha interesante. Oradornan invitá manera sra. Maria Liberia-Peters, sr. Ron Gomes Casseres, sr. Lionel Janga, sra. Rose Mary Allen, sr. Nethiën Eusenia i sra. Radhaymis Mendoza Guzman i sr. Percy Pinedo lo tei riba e dia akí pa duna presentashon. Tambe lo tin benta di buki, sòpi, kuminda i bibida, popcorn i frio frio.
Pues Pueblo di Kòrsou en general ta invitá na e dia habrí aki. Pa mas informashon tokante e dia habrí por bishitá e wèpsait di Archivo Nashonal www.nationaalarchief.cw.


text:
KOMUNIKADO KUERPO POLISIAL KÒRSOU TOPIKO: HÒMBER TA HOGA
KUERPO POLISIAL KÒRSOU
KOMUNIKADO DI PRENSA
135 / 2017
27 aprel 2017
hòmber ta hoga
Departamentu di Komunikashon i Prevenshon
SIRBI I PROTEHÁ
Djaweps 27 di aprel 2017, alrededor di 12.08’or, Sentral di Polis a dirigí un unidat polisial na Weg
naar Fuik (Kura di Buruku) pa un kaso di hogamentu.
Na yegada di e unidat polisial na e sitio nan a topa un hòmber drumi riba un boto na kantu ku no
tabata duna señal di bida.
For di un investigashon ku polis a realisá na e sitio, a resultá ku un hòmber tabata huntu ku un
familiar den un boto ta piska den un bénewater ku ta keda na Kura di Buriku. Na un dado momentu
e boto a bòltu i nan dos a kai na awa. Algun persona ku tabata den bisindario riba un boto a tende
gritu di ousilio i nan tambe a bai duna yudansa.
E personanan a logra saka tur dos hòmber for di den awa pero ku e resultado ariba menshoná.
Ambulans ku a yega na e sitio no por a hasi nada mas pa e víktima. Dòkter di polis a presentá na e
sitio i a konstatá morto di e víktima, Elvio Henrique Dongo nasé na Kòrsou, dia 15 di yüli 1939.


text:
Willemstad, FLOW kontinuamente a bini ta reiterá su kompromiso pa mantené komunidat di Kòrsou konektá. Sinembargo, resientemente e kompania lider di telekomunikashon i entretenimentu di Kòrsou, ta eksperensiando dañonan ku ta ser kousá na e infrastruktura di telekomunikashon, kua ta kousa interupshonnan den servisio di su apresiado klientenan.
FLOW a tuma nota di un oumento alarmante den vandalismo den e último lunanan, di kua mayoria ta na parti ost di nos isla. E aktonan aki ta kousando un impakto negativo riba bidanan di siudadanonan i tambe kontinuidat di negoshi den nos komunidat.
Rauf Engels, direktor statutario pa FLOW Kòrsou a menshoná: “Kada un biaha ku kòrta nos wayanan e ta kousa ku parti di nos isla ta keda sin servisionan. E impakto riba bida di nos klientenan i tambe e gastunan ku Flow ta hañ’é konfrontá kune pa hasi reparashonnan i remplasá e daño na e infrastruktura di telekomunikashon dor di landronisia i vandalismo ta enorme. Esaki mester stòp”.
E kompania ta poniendo un sistema pa sigui fortalesé e protekshon di su infrastruktura, i ta trahando di aserka ku otro proveedornan i tambe kuerpo polisial ̶ un kolaborashon ku ta yuda redusí e frekuensia i eskala di e aktonan aki dor di un koordinashon mas estrecho i mehorashon den asistensia i reakshon di agentenan polisial.
“Nos ta agradesido ku e sosten risibí serka nos outoridatnan lokal kende a bin ta asistí nos rápidamente na momento ku un situashon asinaki presentá. Tabatin momentonan ku ladronnan a ser gará den akshon i esaki ta manda un señal kla ku nos ta akifó i ta protehiendo nos ret pa nos klientenan, pa komunidat di Kòrsou,” Engels a añadí.
Vandalismo na infrastruktura di telekomunikashon den kualke pais ta impaktá hòspitalnan, poniendo e sistema di kuido di salú di e komunidat na peliger. Esnan responsabel mester ta konsiente di e konsekuensianan enorme ku por ta di bida òf morto ya ku konekshon ta parti integral den tur loke nos ta hasi.
FLOW lo sigui proveé komunidatnan ku e hèrmèntnan nesesario pa konektividat i oportunidatnan pa éksito sea ta na kas, skol, den sírkulo sosial, òf moviendo, ya ku e ta motivá pa su mishon di proveé akseso i empoderá komunidatnan kaminda e ta operashonal.


text:
ORANJESTAD, Aruba – 3 di Mei 2019: Departamento di Salud Publico ta haci un yamada na tur persona local of turista cu a bishita e barco Freewinds, entre 14 pa 29 di april 2019 y cu por a haya sintoma manera tosamento, wowo ta pica of bira cora y basha awa, nanishi ta core, rash y keintura prome cu dia 21 di mei 2019. Pa por fabor tuma contacto cu e enfermeronan di Seccion di Malesanan Contagioso di Departamento di Salud Publico na 5224-224/237/236/261/264 of presenta na nos oficina na Avicenastraat 1, di dialuna pa diabierna entre 7:45 – 12:00 y 1:30 – 16:30. Den weekend por yama na cel 592-2009.
Aunke e chens ta minimo cu nos localnan cu a subi e barco di Freewinds ultimo por a keda infecta, toch nos ta pidi, pa tuma contact cu e Seccion di Malesanan Contagioso di Departamento di Salud Publico na 5224-224/237/236/261/264 of presenta na nos oficina na Avicenastraat 1, di dialuna pa diabierna entre 7:45 – 12:00 y 1:30 – 16:30 pa jena un formulario di investigacion y evalua e grado di riesgo pa cada persona individual.
Tur medico a haya un carta di alerta cu si nan haña patientnan cu e sintomanan ariba menciona, pa nan notifica nos Seccion di Malesanan Contagioso segun Ordenanza di Malesanan Contagioso. Pa cualkier pregunta of informacion encuanto esaki, por tuma contacto cu Departamento di Salud Publico na nos Seccion di Malesanan Contagioso, telefoon 5224-224/236/237/261/264 of via e-mail na dbz@despa.gov.aw


text:
Dokumentonan
36 Dokumentonan
Surti segun
- Fecha
- Relevansha
-
Pakete Nashonal Kòrsou - Agènda di ehekushon 1 di oktober te ku 31 di desèmber 2022
-
Investigashon di aksesibilidat www.papiamentu.coho-acs.com na yüni 2022
-
Resúmen Plan di Ehekushon A3 Proyekto piloto supsidio SOAW
-
Agènda di ehekushon di tres kuartal 1 di yüli - 30 di sèptèmber 2022
-
Resúmen Plan di Ehekushon A1.3 Optimalisá ròl i posishon institutonan proseso di presupuesto i responsabilisashon
-
Resúmen Plan di Ehekushon H2 H19 Modernisashon di wega di azar na Kòrsou
-
Resúmen Plan di Ehekushon A2 Sistema di Estadístika Nashonal i mekanismo pa suministro, elaborashon i distribushon di dato NSS
-
Resúmen Plan di Ehekushon B6.3 Proyekto Implementashon Maneho di Mobilidat
-
Pakete nashonal Kòrsou - Agènda di ehekushon 1 di aprel 30 di yüni 2022
-
INFOGRAPHIC: Ta kon ta yega na un lei di konsenso di Reino


text:
Na 1992 e United Nations Conference on Environment and Development organiza na Rio de Janeiro, a habri e proceso pa ratifica e United Nations Framework Convention on Climate Change (UNFCCC), Tratado pa Cambio Climatico en corto. E tratado a drenta na vigor 21 maart 1994, y ta conta cu 198 pais ratificador, ta loke cu Milton Ponson di Rainbow Warrios Core Foundation, a indica den su relato.
Na e mesun conferencia na Rio a introduci dos otro tratado, e UN Convention on Biological Diversity y e UN Convention to Combat Desertification, cual tres tratado aki tin como meta pa crea sinergia den e actividadnan cu ta atende cu temanan comparti den e tres tratado aki.
E Tratado pa Cambio Climatico tin como obhetivo final pa “stabillisa e concentracion nan di e gas nan di efecto invernadero na un nivel cu lo impedi interferencia antropogenico (induci pa ser humano) den e sistema global climatico”. Y e tratado ta establece cu tal nivel mester por ser logra den un plaso suficiente cu lo permiti e eco-sistemanan adapta na cambio climatico naturalmente, sigura cu produccion di alimento no ser menasa y permiti cu desaroyo economico sigui den un forma sostenibel.
Tratado pa Cambio Climatico tin varios punto di salida:
• E paisnan desaroya y industrialisa, responsabel principalmente pa emisionan den pasado y actualmente mester ta esunnan yama pa na nivel nacional hace e reduccionan mas grandi;
• Dirigi fondo nobo pa asistencia financiero pa paisnan den desaroyo por actua riba cambio climatico, cual asistencia mediante subsidio y prestamo ta maneha p’e Global Environmental Facility.
• Via e sistema di categoria di pais ratificado di e tratado, cada un cu su mes un obligacionnan pa raporta riba emisionnan, politica climatico, accion y colaboracion ta keda vigila e progreso di logro di e obhetivonan di e Tratado.
E tratado ta establece un sistema di categoria di pais ratificador (Partido) di e tratado segun compromiso:
• Annex I: E partidonan ta inclui pais industrialisa miembro di OECD (Organisation for Economic Cooperation and Development) na 1992, mas e paisnan cu economia den transicion (Partido EIT);
• Annex II: E partidonan ta consisti di miembro di OECD den e Annex I, pero no e Partidonan EIT. Nan te rekeri pa provee recurso financiero pa facilita paisnan den desaroyo tuma accion pa reduccion di emision segun e Tratado, asisti nan den adaptacion na impactonan di cambio climatico. Ademas nan mester percura pa tuma tur paso necesario pa promove y transferi tecnologia berde pa Partidonan EIT y e paisnan den desaroyo. E fondonan provee p’e partidonan Annex II ta canalisa mas tanto via mecanismo nan financiero di e Tratado;
• Non-Annex I: E partidonan ta mas bien e paisnan den desaroyo. Ta tene cuenta cu factor adicional di vulnerabilidad y e Tratado tin provision pa atende cu necesidadnan di pais extra vulnerabel.
E 46 Partido clasifica como ‘least developed countries’ (LDCs) pa Nacionnan Uni ta hanja consideracion special den e Tratado basa riba e hecho di e capacidad limita pa responde na cambio climatico y e impactonan adverso. Demas Partido ta urgi pa tene cuenta cu e situacion di e LDCs ora ta considera fondo y actividad di transferencia di tecnologia. E trabaonan den cuadro di e Tratado pa Cambio Climatico pa establece e base cientifico di referencia pa determina cual accion mester tuma, ta desplega p’e International Panel on Climate Change (IPCC).
KYOTO PROTOCOL
E Kyoto Protocol a adopta 11 December 1997. Debi na un proceso complica di ratificacion el a drenta na vigor 16 februari 2005. Actualmente tin 192 Partido cu a ratifica e protocol. Den corto e Kyoto Protocol ta operacionalisa e UNFCCC y pone paisnan industrialisa y economia nan den transicion compromete (mara) nan mes pa limita y reduci nan emisionnan di gas nan di efecto invernadero di acuerdo cu metanan nacionalmente fiha pa tal. E Tratado ta pidi e paisnan aki solamente pa adopta politica y medida pa mitigacion y raporta periodicamente. E Kyoto Protocol ta basa riba principio y provision di e Tratado y ta sigui e structura di Annexo pa Partido. Solamente e paisnan desaroya ta ser mara y segun e principio di “responsabilidad comun pero distinto y segun e capacidadnan respectivo”, pasobra ta reconoce cu nan ta en gran parti responsabel pa e actual nivelnan halto di e gasnan di efecto invernadero den astmosfera.
ACUERDO DI PARIS
E acuerdo di Paris ta un tratado internacional cu forsa legal pa cambio climatico, adopta pa 196 Partido na e Conference of Parties 21 na Paris 12 December 2015 y a drenta na vigor dia 4 november 2016. Su meta ta pa limita keintamento global na hopi menos cu 2°C, preferiblemente bao di 1.5°C., compara cu nivel pre-industrial.
E Acuerdo di Paris ta un acuerdo historico pa e proceso multilateral pa atende cu cambio climatico pasobra pa promer biaha tur nacion ta ser uni den un esfuerso ambicioso pa combati cambio climatico y adapta na su impactonan. Un componente principal di e Acuerdo di Paris ta Nationally Determined Commitments, den cual ta pone meta numerico na tanto e reduccion, como periodo pa yega na cumplimento cu e requisitonan di e Tratado y ta specifica cual accion lo tuma y tambe comunica con pa crea resiliencia pa e impactonan di cambio climatico.
E Acuerdo di Paris ta provee alaves un framework pa asistencia tecnico, financiero y pa capacitacion pa tur pais cu tin mester di esaki.
ORGANISMO PA CAMBIO CLIMATICO
E areglonan institucional pa duna contenido na e Tratado pa Cambio Climatico, e Kyoto Protocol y e Acuerdo di Paris ta ser estableci den e textonan di e respectivo tratadonan. E organismo supremo ta e Conference of Parties (COP) pa e Tratado pa Cambio Climatico, e CMP pa e Kyoto Protocol y CMA pa e Acuerdo di Paris;
Ademas tin un organismo pa maneho: the Bureau of the COP, the CMP and the CMA; Dos organismo subsidiario, permanente ta – e SBSTA y e SBI – y algun organismo subsidiario estableci via e COP, CMP y CMA pa atende cu temanan specifico.
Finalmente tin un Secretariado y entidadnan encarga cu e Mecanismo Financiero, siendo p.e. the Global Environment Facility (GEF) y e Green Climate Fund (GCF).
Colectivamente e institucionnan aki ta participa den e proceso pa desaroya politica y guia pa sostene Partido den e implementacion die e Tratado pa Cambio Climatico, e Kyoto Protocol y e Acuerdo di Paris.


text:
Insel Air tin problema i falta piloto.
Insel Air falta sigur 4 pa 5 piloto pa por kumpli ku nan skema di 70 buelo pa dia. Esaki segun direktor di e kompania Edward Heerenveen, ta un dje motibunan di retraso den buelonan di Insel Air. Aparte di esaki e problema di avionnan dañá tambe ta motibu di e retrasonan. Pero Heerenveen ta enfatisá ku aktualmente no ta atraktivo pa pilotonan traha na Kòrsou. Pa e motibu ei mes, vários piloto ta opta pa bai traha pa otro kompania. Segun Heerenveen, Servisio di Aviashon a kambia nan reglanan resientemente i esaki tambe ta afektá e kompania. Un piloto tin mag di bula un kantidat di ora fiho segun lei. Si unu kai afó, mester kombiná buelo. Banda di esaki, e profeshon di piloto no ta pèrmití overtaim o traha ilegal. Tur e faktornan akí ta pone ku Insel Air tin problema pa yena e vakaturanan. Segun Heerenveen e situashon ta urgente. Ademas e kompania ta konsiente di hopi reklamo ku tin di biaheronan, pero ta enfatisá ku e kompania ta opta pa no bula ku avionnan dañá.


text:
Un fin di siman cu a brinda nos varios weganan sumamente interesante y atractivo cu masha hopi gol, siguientemente e resumen di siman 3.
Estrella vs Bubali
Den e prome ora Diasabra Estrella a topa cu Bubali y a produci un bunita wega di futbol, un ehempel di kiko deportivismo ta representa.
Estrella tratando di encontra e magia cu nan a presenta den e segundo mitar di e wega contra Dakotan den siman 1, y Bubali na su turno en busca di nan prome puntanan pa sali foi sotano di e tabla di clasificacion.
Un partido bon nivela unda e orguyonan di Nort a bin c’un futbol dinamico, cu mas presencia y control den medio-campo, sigur un progreso grandi for di siman 1 di e torneo unda nan a perde 1-7 cu e campeon di Aruba RCA. E ekipo nortero ta haciendo mas y mas uso tambe di nan talento hoben, na paar cu Estrella cu tambe ta den un fase similar sacando fruta di e futuro di futbol rubiano.
E partido di ‘banda pa banda’ a produci e prome gol na minuut 23 den pia di ken mas? Trevor Faro, e goleador di e torneo aki te n’e momentonan aki, cu dos wega sigui cu “hat-trick”, awor ta anota su di shete gol den tres wega pa duna Estrella e leve bentaha.
Bubali no ta ‘perde pa gana’ y ta press y encontra nan mes cu nan gol net prome cu halftime pa medio di e hoben Roland Tromp cu ta deposita e bala den net for di un pase di Sjon Pieters den un contra-golpi efectivo.
Den e etapa complementario e partido a keda mesun atractivo y deportivo, un wega cu hopi ritmo, llegada y mas gol.
Ta Bubali ta pika bai ariba den e marcacion na minuut 69 despues di e gol di Edmar Tromp cu apenas a caba di subi riba tereno algun minuut nan prome.
Estrella ta responde insistiendo y tirando dilanti cu bunita futbol di e talentonan hoben cu a drenta den wega man’e Maximilian Lopez, hunto cu Xion y Egbert Tromp, pero no a logra haya e gol di empate, tur cos tabata parce cu ta Bubali lo hasta bai cu e tres puntonan pa subi riba tabla, pero e dam a kibra alfin na minuut 86 unda cu Xion mes ta empata e wega pa e ekipo “oranje”.
Despues di un bataya campal pa logra e victoria, toch e partido a termina den un empate, unda tur dos ekipo a merece nan punto, un resultado husto despues di un exhibicion di bon futbol, sigur un candidato pa e wega di siman.
E “King of the Match” ta comparti entre Rensley Tromp di Bubali pa su wega impecabel, un muralla den defensa di Bubali cu hasta sa yuda den atake, y Trevor Faro e goleador hoben cu ta core ariba abou pa ataka y tambe yuda defende p’atras ora tin mester.
Score final: Estrella 2 – Bubali 2
Estrella lo midi forsa cu Britannia dia 13 di Juni pa 6:00pm y Bubali lo hunga contra Nacional dia 13 di Juni pa 8:00pm den e “Derbi di Nort”.
RCA vs Britannia
E Tricolornan a bin di un partido “opaco” contra Nacional e siman prome unda nan a perde e liderato riba tabla na man di La Fama despues di e empate di 0-0 y lo kier a bai cu tur tres punto pa un biaha mas recobra e puesto number un.
Britannia cu a sa di logra nan prome tres puntonan den siman 2 contra Caravel den un wega hopi accidenta cu varios carchi cora y awor kier competi pa top cuater.
RCA tempran ya a mustra nan poderio y superioridad riba Britannia apesar cu esey ainda no tabata refleha den e anotacion. Britannia a haya masha dificil pa penetra den zona di peliger y los tironan peligroso riba e porteria di Eric Abdul.
RCA mes a cuminsa “build up” momentum y ‘bai di poco pa mas’ gradualmente segun e tempo tabata core, atakando di p’atras for di un defensa bon ancra pa Mark Jacobs y Jean Pierre Fingal, di berdad nada mes, ni biento, por a pasa entre nan dos.
E prome gol a cai na minuut 33 pa medio di Ronald Gomez for di un pase di Jhon Silva cu tabatin un partido excepcional A+.
Despues un momento di frustracion a causa un clash riba cancha y a resulta den un carchi cora pa cada ekipo, e incidente tabata mas bien un peso negativo mas p’e Pumanan.
Den segundo tempo ta Jhon Silva mes a encarga pa hasi e score 2-0 pa e campeon nan di Aruba na minuut 53 pa practicamente sera e wega ya cu Britannia djies no tabatin suficiente municion pa bataya cu RCA cu tabata riba un “cruise control”.
Asina e partido a termina den un solido victoria p’e Tricolornan di Solito cu awor a sera 6 punto pa tuma over e top di tabla, apesar cu tabata provisional p’e anochi ey.
Nos “King of the Match” ta Mark Jacobs cu a sorprende cu un wega perfecto den e rol di defensa central, na un dado momento e tabata cuminsa atakenan y tambe sali bai den atake su mes pa regresa liher y defende atrobe, un tipo di “Libero”, sensacional.
Score final: RCA 2 – Britannia 0
RCA lo enfrenta La Fama pa e top di tabla di posicion dia 12 di Juni pa 6:00pm y Britannia lo hunga contra Estrella dia 13 di Juni pa 6:00pm.
Dakota vs Nacional
Un partido cu semper ta saka e mihor di e hungadonan den e rivalidad aki no a defrauda.
E partido a cuminsa di biaha cu e dos ekiponan midiendo otro, preparando pa hasi nan moveshon di un ora pa otro. Toch gran parti di e prome mitar tabata ‘di banda pa banda’ despues di e comienso un poco timido y calcula.
Ora cu tur hende a kere cu halftime lo bai aden empata na cero, na minuut 45 Randell Gross di Dakota ta sali den un sprint for di bastante atras den su mesun area pa yega na e rand di e area penal di Nacional y ta cambia e bala pa su pia drechi y los un tiro den nobenta grado unda Jose Cruz no por a yega, un joya di gol pa pon’e Dakota ariba 1-0.
Den di dos tempo Dakota cu mas insistencia ofensivo ta haya un penalty na minuut 61 unda Fernando de Sousa ta pon’e bala den net pa e 2-0.
Nacional no ta baha man y ta sigui insisti y na minuut 78 ta Leonardo Pulido ta hasi su magia atrobe y ta anota e gol di corta bentaha for di un tiro liber na rand di area penal, bai den 90 graden tambe pa hasi e wega 1-2.
Despues di un “toma y dame” entre e dos rivalnan e wega ta keda 2-1 na e pitaso final di referee Matos.
Dakota ta bai cu e victoria y tres punto pa acumula un total di 6 punto pa drenta den e top 3 riba tabla. Nacional ta keda cu 4 punto na di cuarto lugar.
Score final Dakota 2 – Nacional 1.
E “King of the Match” ta Randell Gross pa su joya di gol y tambe pa su desempeño como e “spark plug” di e dakoteronan.
Siguientemente Dakota lo enfrenta Caravel dia 12 di Juni pa 8pm y Nacional lo hunga contra Bubali dia 13 di juni tambe pa 8pm.
La Fama vs Independiente Caravel
E speransa berde di Savaneta cu dos victoria consecutivo pa pon’e nan den top di tabla cu 6 punto a enfrenta Caravel cu ainda ta sin punto den e torneo.
E partido a cuminsa y pa gran parti di e prome tempo tabata bastante igual, hopi competitivo mes.
Halftime a bai aden 0-0 y cualkier cos por a pasa.
Un cos si cu a resalta ta e hecho cu Caravel tabata falta hopi hungado riba banki den rol di suplente, importante, mas ainda den un partido fisico man’e esaki.
Na minuut 63 ta Jaydon Dania, e hoben talento, e sensacion di momento den nos futbol, hunto cu Trevor Faro di Estrella, a habri anotacion p’e 1-0.
Caravel no ta keda man crusa y ni dos minuut despues na minuut 65 ta empata e partido pa medio di un gol di Gabriel Alvarez p’e 1-1.
La Fama cu awor a cuminsa domina den e aspecto fisico ta haya un gol na minuut 77, atrobe di Jaydon Dania, pa su “brace” di e anochi (su di shete gol den tres wega), p’e 2-1 pa duna La Fama e bentaha y tambe a victoria final pa nan 3 puntonan y e derecho di yama na mes e ‘lider di e torneo AVB 2021’ aki.
Jaydon Dania ta nos “King of the Match” pa su dos golnan cu ta pon’e awor cu un total di 7 y empata cu Trevor Faro, como lider di goleador. Remarkabel cu dos talento hoben “homegrown” ta e “goalgetternan” di nos futbol di nivel mas halto.
Score final La Fama 2 – Caravel 1
Siguientemente La Fama lo enfrenta RCA p’e number un riba tabla dia 12 di Juni pa 6pm y Caravel lo hunga contra Dakota dia 12 di Juni pa 8pm.
E tabla di lider di Torneo AVB 2021 ta como lo siguiente: La Fama ta comandando cu 9 punto, sigui pa RCA cu 7, Dakota cu 6, Nacional cu 4 (GD 0), Estrella cu 4 tambe (GD -1), Britannia cu 3, Bubali cu 1 y Caravel cu 0.


text:
E ahuste di Omzetbelasting i introdukshon di un diferensiashon di tarifa mester sigui mañan,
no opstante ku tin oposishon kresiente pa e medida. Den último dianan no solamente partidonan di oposishon pero diferente sektor a pidi pa posponé e medida.
Entre esnan ku ta oponé e medida tin Kámara di Komersio i VBC i Un Grupo Grandi di Penshonado Nan . VBC a pidi Staten den un karta ofishal pa para (Stop)tratamentu di e kambio di lei ku ta programa pa djabièrnè
awor.
Informashonnan ku tin ta indiká ku ayera un delegashon di VBC a reuní ku un delegashon di Pueblo Soberano riba e asuntu aki. Na e reunion tabata presente lider di Pueblo Soberano Helmin Wiels ku ta miembro di Staten i dos otro miembro di Staten ku ta Ivar Asjes i Elmer Wilsoe. Den e reunion Wiels a bisa ku tin un palabrashon den e koalishon aktual ku e kambionan lo tuma lugá.
No por kambia nada.
Di parti di VBC a insistí ku loke ta bai tuma lugá na ta bon pa ekonomia. Ademas e ta bai bira difísil pa kontrolá. Ta bin aserka ku segun VBC tin otro alternativanan. Un kos ku VBC a pidi pa duna klaridat riba dje ta bai empuhá ekonomia.
Te awe komunidat no a ripara nada di esei, segun VBC.
Wiels No Por bek debi na Palabrashon nan , No a keda nada mas di Masakra Pueblo di Korsou ku Medida nan Fuerte !!!
Bron:
Notisia360


text:
Te hasta durante e crisis actual AVP ta trata na malinforma pueblo y asina obstaculisa oportunidadnan nobo pa pais Aruba. Nan a bay asina leu di te hasta manda carta pa Gobernador, Gobierno di Hulanda y Parlamento di Hulanda pa asina trata di perhudica Aruba. Nos ta lamenta e actitud aki y ta haya necesario pa duna splicacion riba e ley pa termina relacion cu CITGO.
GARANTIA DI 150 MIYON DOLLAR PA DESMANTELACION
Ningun momento Aruba ta regalando CITGO 340 miyon florin manera AVP ta pretende. Al contrario, ta asina cu Gobierno di Aruba a logra den e negosacion pa CITGO cumpli cu e pago di 28 miyon florin di impuesto cu nan debe y a percura pa tur empleado haya un pakete segun nan añanan di servicio.
E claim cu ta wordo dispensa ta un claim riba desmantelacion. Manera ta conoci CITGO no a cumpli cu inversionnan cu mester a tuma lugar esaki debi na sancionnan Mericano. Si Gobierno di Aruba dicidi cu kier desmantela anto CITGO ta esun responsabel pa desmantela. Y e desmantelacion aki ta wordo balora na un suma maximo di 150 miyon dollar. Kiermen ningun momento CITGO mester paga Aruba e suma di placa aki. Mas aun ainda Aruba lo mester bringa esaki den arbitrahe internacional, un proceso cu lo dura hopi aña sin ningun garantia pa Aruba. Y si Aruba gana e caso aki mes, CITGO ta wordo obliga pa desmantela e refineria pero no pa paga pais Aruba e suma di 150 miyon dollar.
REUNIONNAN PUBLICO DEN PARLAMENTO
Ta importante pa nota cu na diferente momento prome minister, sra. Evelyn Wever-Croes a bin Parlamento, den “openbare bijeenkomsten” pa splica exactamente desaroyo di CITGO. Na varios ocasion prome minister a splica tambe cu negosacionnan ta andando pa yega na terminacion di e contract y pa asina aki Aruba haya un oportunidad nobo pa stimula y diversifica nos economia. AVP tambe ta na altura cu OFAC ( USA) a pone embargo, esta sancion riba CITGO y cu nan ni PDV Holding tin placa pa cumpli cu inversionnan.
ESTUDIO RIBA MEDIO AMBIENTE
Tin un acuerdo mutuo cu lo laga un compania externo haci un “base line study” ( nulmeting) riba e parti di tereno cu Citgo lo por a contamina den e periode entre 2016 pa 2020. Y esaki lo wordo exonera y esaki lo por suma maximo na 25 miyon. Pero e realidad ta cu Citgo no a opera mes y e daño real na e tereno lo ta un suma mucho mas abou.
PA CONCLUI
Ta sumamente importante pa remarca cu Citgo no a percura pa mantencion debido na e refineria. Pues si pais Aruba drenta den un bataya legal, cual lo dura hopi aña, e refineria lo deteriora mas y pais Aruba ta perde un oportunidad unico. Durante e bataya legal aki nos no lo tin control riba e refineria y e tankinan. Y esaki por trece suministro di fuels pa Aruba na peliger, pero tambe Aruba lo perde oportunidadnan den storage cu ta representa miyones na entrada pa Aruba.
Pues nos ta lamenta cu AVP ta trata na crea mas panico ainda, durante e crisis actual. Esaki no ta momento pa AVP pone nan interes personal y di nan partido prome cu bienestar di nos pueblo. Esaki ta un oportunidad unico pa Aruba por bay capitalisa riba oportunidadnan economico nobo cu por mitiga e impacto economico di e crisis actual.


text:
Un reunion sumamento positivo, caminda a haya un splicacion amplio riba diferente punto. Entre otro a trata (1) e situacion financiero di e compania, (2) proyecto di “grid” y “smart meter”, (3) e desaroyo di energia solar, (4) e impacto cu e pandemia tin riba e compania y (5) tambe e areanan di enfoke pa 2021-2024.
Cantidad y tipo di meterElmar ta e distribuidor exclusivo di electricidad na Aruba for di 1950 y tin mas cu 50 mil meter pega na Aruba. E diferente meternan ta categorisa entre residencial (47.406) y Comercial (4882).
Den e categoria di comercial tin un distincion ta wordo haci entre “small” y “large”. Y akinan por wak cu e 50 clientenan grandi den e categoria aki, cual ta e hotelnan, nan consumo ta mas o menos un tercera parti di e total na Aruba.
Impacto di COVID Mirando e uso significante di e hotelnan y dependencia di e entrada aki e impacto tabata grandi pa e situacion financiero di e compania. Na 2020 a señala un rebaho den benta di 82%, compara cu e aña anterior.
Gerencia di Elmar a splica cu nan ta premira cu entre 3 pa 5 aña e compania lo “recover” por completo. Na 2024 lo yega bek na e nivel di 2016 qua benta di kwH. Pa mitiga e impacto financiero aki tin diferente proyecto cu a wordo posponi y tambe interno mes den e compania a haci difderente ahuste.
Tambe clientenan por a yega na un areglo di pago cu Elmar y hasta cu e posibilidad di bay over pa meternan pre-pago na unda e cliente mes por educa su mes ariba con pa maneha e uso di coriente concientemente.
Areanan di enfoke 2021-2024Un di areanan di enfoke cu sigur a resalta ta cu gerencia a indica cu lo bay percura pa e compania bira aun mas eficiente. Den cuadro di esaki lo optimalisa y evita gastonan innecesario, percura pa operacionnan mas eficiente y asina elimina gastonan excesivo.
Pero di otro banda lo sigui mehora e calidad di e portfolio di Elmar. Esaki door di percura pa mantencion structural y digitalisacion di e “grid”. Tambe lo continua y amplia e “smart meter project & smart sensors.”
Ilumincacion di cayaUn proyecto tambe cu ta hayando su debido atencion aworaki ta esun di iluminacion di caya cu ta den man di DOW. Prome Minister sra. mr. Evelyn Wever-Croes a indica algun tempo atras, cu ta den deliberacion pa esaki por pasa por completo pa Elmar.
Di e forma aki na un manera planifica y structura tur area na Aruba lo bay haya e iluminacion necesario pa entre otro eleva e seguridad. Pa concluiFraccion di MEP ta wak bek riba un reunion hopi informativo y nos ta gradici Gerencia di Elmar pa e informacion brinda. Alabes tambe ta deseanan exito cu ehecucion di nan proyectonan den e diferente areanan di enfoke.


text:
Gobierno ta logra baha e deficit di 1028 miyon causa door di pandemia y ta premira un presupuesto balansa of un surplus chikito
Pronto presupuesto 2023 lo wordo trata den Parlamento di Aruba. E presupuesto aki ta un muestra grandi di e enfoke y seriedad cu cual nos gobierno ta trahando pa nos pais. Gobierno di Aruba a splica recientemente cu e economia di Aruba a crece di un forma formidable. Pais su entradanan tambe a subi y gobierno a usa e placa aki pa baha e deficit di presupuesto 2022 di 227 miyon pa 148 miyon, y aworaki probablemente di 148 miyon pa alrededor di 113 miyon. Ademas nos por a wak cu Banco Central di Aruba a saca e rapportnan di e prome y di dos kwartaal den cual e ta declara cu e economia di Aruba a crece cu 16.2% y 5.7% respectivamente compara cu 2021. Nos turismo, nos pilar economico di mas importante a produci recordnan den e ultimo 6 lunanan compara cu 2019, cu tambe tabata un aña record pa nos pais. Tur e factornan aki ta contribuyendo cu gobierno por manda pa Parlamento un presupuesto 2023 cu un deficit chikito y hasta a bisa cu un nota di cambio lo por bin, cu lo indica un presupuesto balansa of cu un surplus chikito.
Como representante di pueblo mi kier pone enfasis riba e logro aki. Pakico? Pasobra nos trabao ta pa controla y cuestiona gobierno, sinembargo ora tin logronan importante pa nos pais, mester elogia esakinan tambe. Alabes e ta importante pa remarca cu esaki no ta e prome biaha cu Gabinete wever-Croes a logra un surplus chikito. Na aña 2019 tambe a logra esaki.
Pa Aruba por drecha, mester drecha e economia, mantene un nivel aceptabel di gastonan publico y subi entradanan di pais Aruba. Esaki semper mester ta e meta. Di e forma aki pais Aruba por cuminsa paga y baha e megadebe desastroso cu e signatura berde a laga atras. Den ocho aña di gobernacion di AVP semper a laga deficitnan atras entre 180 miyon pa casi mey biyon pa aña. Tur hende por goberna tira cu placa y construi proyectonan di un forma irresponsabel. Esaki a costa pueblo cu nos economia, GDP y pais a keda hipoteca pa mas di 90%. Presupuestonan di AVP cu hasta gobernador a rehusa pa firma, pasobra e deficitnan y konkelmento den esaki tabata grandi. Esaki Gradus di Caft mes a declara den un entrevista cu Rene de Zwart na 2018.
Ta pa e motibo aki e presupuesto di 2023 ta duna pueblo speransa atrobe cu nos ta riba e bon caminda di recuperacion. Pueblo por a wak cu hasta Hulanda a kita aanwijzing, y cu gobierno ta haciendo e trabaonan necesario pa logra un presupuesto cu ta acceptable pa RMR. Secretario di Estado Alexandra van Huffelen a reconoce esaki publicamente. Naturalmente ainda falta hopi mas pa logra e recuperacion di nos pais, sinembargo cu pasonan chikito y stabiel nos economia poco poco lo wordo salba.
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
Michella Laclé e/v Steenvoorde candidato number 27 riba lista di MEP a duna di conoce cu Movimiento Electoral di Pueblo semper a trata sistematicamente pa eleva calidad di educacion na Aruba y a sinta den diferente proyectonan pa analisa y diversifica e sistema di educacion y ta di opinion cu educacion ta forma parti di e maneho strategico nacional di un pais.
P’esey mes lo percura pa cambio, adaptacion y creacion di diferente ley di enseñansa tuma luga pa garantisa implemenatcion di PEN 2030 den consulta constante cu docentanan. Manera nos tur sa, PEN ta para pa Plan di Enseñansa Nacional y e ta un lista di enfoke y metanan cu entre otro Departamento di Enseñansa a delinea pa por cumpli cu ne prome cu e aña 2030.
Riba 20 di november di aña 1989, Nacionan Uni a stipula e tratadonan internacional di derechonan di mucha. 54 articulo di ley di proteccion di mucha. Casi tur pais na mundo a ratifica e tratado aki. Aruba a ratifica e tratadonan aki na 2001.
Articulo 30 di derechonan internacional di mucha ta papia di e derecho di un mucha pa haña enseñansa den su mesun idioma y cultura, muy en especialmente si e idioma ta uno cu no ta wordo papia na hopi luganan di mundo.
Pa kico esaki ta importante?
Pasobra un mucha ta compronde conceptonan nobo mas miho den su mesun idioma. Den pasado nos enseñansa tawata concentra hopi riba reproduci informacion (siña foi cabes), nos kier concentra riba desaroya e abilidad di pensamento critico (compronde conceptonan dificil). Esaki no lo bay impidi nos muchanan den futuro pa bay studia afo. Apesar di todo tin hopi Hapones ta bay studia na TU DELFT y nan nunca a haña enseñansa den Hulandes na nan scol basico!
Na momento cu nos tuma educacion y combina esaki cu idioma y cultura di loke ta biba den nos propio pais di maneranan innovativo, Aruba ta den un bon caminda pa desaroya otro areanan y niche turistico na nivel internacional. A pesar di todo un turista kier wak nos cultura y identidad ora e pisa nos suela, pues nos mester cuide.
Creatividad, innovacion pa stimula entre otro Identidad Nacional, cultura, historia, den educacion primario y secundario ta e prioridad di e Plan di Enseñansa 2021/2024.
Den e area cultural, e identidad Arubiano ta importante, cu un perspectiva di diferente angulo di enfoke. E rol di educacion den e mantenimiento y e desaroyo di e cultura Arubiano ta hopi importante.


text:
16 di juni ta exactamente 4 aña pasa cu Aruba One Happy Island Lions Club awordo reconoci pa Oficina di Lions Club Internacional como un club di Lions. Tabata un soño di algun ex Miembro di Leo Club of Aruba di aña 90 cu e pasion pa sigui sirbi nos comunidad, cu a bini hunto cu edeseo pa funda un club di Lions nobo na Aruba.
Despues di a cumpli cu e rekesitonan pa esaki a haya eaprobacion y asina e club a bira uno oficialmente reconoci. Bunita di esaki ta cu Aruba OHIL Club a wordofunda durante festeho di e centenario di e organisacion di club di servicio mas grandi na mundo Lions ClubInternacional.
Como club hoben di apenas 4 aña di existencia e club a sobresali den su proyectonan na bienestar di noscomunidad manera e.o. varios ‘Beach clean-up’ na Plastic Beach cual a wordo adopta pa Aruba OHILClub, e ‘Paranda pa nos Clasiconan’ na cas di nos grandinan (SABA).
“Campaña di Concientisacion pa UnTrafico Sigur”, “Sinterklaas pa nos personanan special” durante Paranda di Bochincha, “Proyecto conhuntocu Aruba Doet”, Blood Donor Drive na Banco di Sanger, Proyecto pa Concientisa nos muchanan di scolriba e malesa di Diabetes, Actividad pa personanan special, Campaña Preventivo y Charla pa nos comunidad tocante malesa di Diabetes, Ayudo na Fundacion Pa Nos Comunidad y Rode Kruis, Colecciondi Cuminda, Paña y Coy hunga pa famianan den necesidad, Campaña di Prevencion Contra Covid19,Actividad y Regalo pa Muchanan di menos recurso.
Reciclahe di Monturanan di Bril pa esnan cu tin mester.Tur esakinan y mas ta danki tambe na e comunidad cu ta sostene e club cu por a logra un cantidad diproyecto pa esnan den necesidad.
Y un proyecto cu e club ta trahando riba dje pa algun tempo caba ta creamas oportunidad pa hobennan tambe sirbi nos comunidad y asina crea mas lidernan pa mayan.
Ser un miembro di un Club di Leon, ta mas bien un forma di biba, caminda cu e miembro Leon ta semperatento pa e desaroyo den nos comunidad y ta cla pa yuda pa un mihor mayan, manera e dicho “Wherethere’s a need, there’s a Lion”, unda cu tin un necesidad, tin un miembro Leon cla pa yuda.
Aruba One Happy Island Lions Club ta orguyoso y contento pa forma parti di comunidad y ta gradici tur sumiembronan y nan famia, oficina di Lions Club Internacional, Patrosinador Districto E-1 y Club CabimasCosta Oriental, Clubnan ruman den Zona, Districto E-1 y 35N, e comunidad local, comerciante- local,prensa en general (radio, corant y television) y demas persona-, instancia- y organisacionnan manera e.o.
Cuerpo Policial, FADA, Fundacion Zinnia, Rode Kruis, Aruba Reef Care Foundation, BureauRampenbestrijding, Aruba Doet, Fundacion Parke Arikok, MFA Santa Cruz y Paradera, Centro di Bario LIONISTICYEAR 2020 – 2021Mail Address: Pos Chiquito 45 C, Arubaohilclubaruba@gmail.com
Aruba One Happy Island Lions ClubIn unity we serve with passion and kindnessPlaya Pabou, Sra. Dientchie Hassel, Dr. Dellanire Maduro,Nos artistia Internacional Jeon, Opticanan Local,Departamento di Cultura, Swingmasters, High Performance, Party Express y tur otro compania cu semper acoopera cu e club.
Aruba OHIL Club ta sigui conta cu mesun cooperacion y sosten di un y tur.Ta danki na e contribucion y cooperacion di cada uno awe nos ta logra un aña mas di existencia cu exito ycu hopi animo y dedicacion nos lo sigui sirbi nos comunidad cu curason, pasion y amabilidad.


text:
I bida eterno ke men: konosé Abo, e úniko Dios berdadero, i konosé Kristu Hesus, Esun ku Abo a manda. Dios bendishona bo y un felis siman.
Hebr 13:8
Hesu-Kristu ta e mesun Kristu, ayera, awe i den eternidat. Dios bendishona bo y un felis siman
3Huan 1:2
Kerido ruman, mi ta resa pa kos bai bon ku bo den tur sentido, pa bo por ta bon di salú, meskos ku bo bida spiritual ta salú. Dios bendishona bo y un felis siman
Rom 11:6
Sí, Dios ta skohe a base di grasia, no pasobra hende a hasi bon obra. Si ta a base di obra, e ora ei grasia lo no tabata grasia. Felis siman Dios bendishona.
Salm 143:8
Mustra mi tur mainta bo bondat, ta den Bo mi ta buta mi konfiansa. Mustra mi kua kaminda mi por sigui, den bo man mi ta entregá henter mi bida. Dios bendishona bo felis siman.


text:
News
-
Double medayista di oro Kamilah ta elabora riba Asuncion 2022
Double medayista di oro Kamilah Dammers ta elabora riba su participacion aki na e Weganan Suramericano Asuncion 2022 cu el…Read More »
-
Shanayah ta keda afo di Weganan Suramericano
Atleta elite, Shanayah Howell ta sufri un caida fuerte durante Copa Mundo y ta keda afor di e Weganan Suramericano…Read More »
-
Un resumen di e conkista di e medaya di Oro den bowling
Un resumen di e conkista di e medaya di Oro den bowling pa Kamilah Dammers Diaranzon merdia, tanto Kamilah Dammers…Read More »
-
Truinfo Historico na Paraguay
Nada mas dushi pa celebra un triunfo historico na Paraguay E medaya di Kamilah Dammers a trece un alegria enorme…Read More »
-
Rumannan Dammers den octavo final
Rumannan Dammers den e octavo di final den e bowling individual den e Weganan Suramericano 2022. Kamilah y Abigail tur…Read More »
-
Kamilah y Abigail Dammers lo inicia na e di dos buelta
Kamilah y Abigail Dammers lo inicia na e di dos buelta den e competencia individual Asuncion 2022. Kamilah y Abigail…Read More »
-
Britta Schwengle ta mira atras bek na un tremendo prestacion
Britta Schwengle ta mira atras bek na un tremendo prestacion den Weganan Suramericano Asuncion 2022 E atleta di Open Water,…Read More »
-
Abigail Dammers ta conta riba e prome dia di competencia
Abigail Dammers ta conta riba e prome dia di competencia individual di bowling aki na Asuncion, Paraguay unda Aruba ta…Read More »
-
Britta Schwengle ta elabora riba su participacion
Atleta di Open Water, Britta Schwengle ta elabora riba su participacion caminda ta termina na di 11 lugar den e…Read More »
-
Kamilah y Abigail Dammers den Top 8
Kamilah y Abigail Dammers den Top 8 riba e prome dia di competencia individual na e Weganan Suramericano Asuncion 2022.…Read More »


text:
ORANJESTAD – Diabierna atardi Minister Turismo y Salud Publico Sr. Dangui Oduber tabata presente na Geestelijke Gezondheids Zorg (GGZ) caminda a tuma lugar un ceremonia di despedida pa Sra. Joan Van Heiynigen. Ora bo pensa di GGZ bo ta pensa di Sra. Van Heiyningen kende a fungi como hoofd di e departamento di GGZ desde 19 di mei aña 1986.
Minister Oduber a vocifera di ta ta sumamente orguyoso y agradecido di e trabounan inigualabel cu Sra. Van Heiynigen a desplega durante tur e añanan. E ta tuma hopi curashi y pasenshi pero mas cu tur cos, hopi amor pa hasi un trabou cu ta demanda asina hopi comprension di e ser humano.
Nos hobenan ta nos futuro y awor mas cu nunca nan mester di tur e guia y sosten necesario pa por crece y adapta nan mes den e mundo aki, cual ta cambiando rapidamente.
Minister Oduber ta gradici Sra. Van Heiynigen pa tur locual e la logra hasi pa henter e comunidad di Aruba durante tur su añanan di servicio. E mandatario a desea Sra. Van Heiynigen tur clase di exito den su etapa nobo den bida. Disfruta di un pensieon bon mereci yena cu trankilidad. Aruba y GGZ lo haya falta di Joan sigur.


text:
This post is also available in: English, Spanish
den mi aspekto, e mas realmente holistic approach na salú ta biocompatible remedi, e protokòl anos tin developed na e viana natural healing meimei. biocompatible physicians merka therapies ki apoyo í promote e body’s natural healing proses, leading na e highest deklará di wellness. professionally, ami oppose e aplikashon di remedi droga, artifisial vitamins, food-based supplements, acupuncture, í chiropractic adaptashon na ameliorate symptoms, í abogado instead counteracting e foundational causes di malesa. un mayor diferensha entre biocompatible remedi í henter otro medical modalities—allopathic, natural, í complementary—is ki biocompatible remedi identifies í corrects e factors negatively impacting e metabolic proses di e bòdi. den effect, biocompatible means compatible ku one’s propio biology krenchi than ku unhende “one – tamaño – fits – all” standardized leishi di foods, supplements, activities, o procedures regarded kon beneficial.
biocompatible remedi tambe incorporates dental procedures involving nontoxic materials na identifiká e fuente di í korekto chronic inflamashon den e bòdi, desde e boca ta pensamentu na ta e bòm di henter degenerative medical conditions, including cancer í premature aging. anke mashá otro medical models claim na ta holistic, kompra den aklarashon un person’s físiko, mental, í soshal conditions, krenchi than husto físiko symptoms, nò otro approach integrates dental salú. í aínda, e kondishon di un person’s boca í teeth ha un gran impact den nan well-being, í un dental èksamen presents un rápido, noninvasive kaminda na evaluate nan enté salú. biocompatible remedi views e bòm di henter degenerative medical conditions, including cancer í premature aging, kon chronic inflamashon di persistent acidity. den biocompatible remedi, e boundaries entre regular oksidental allopathic remedi í natural o complementary remedi tin been eliminated na ofrese husto bon remedi.


text: Willemstad – Djamars 3 di Desèmbèr BADEN POWELL TOASTMASTERS CLUB tabata di bishita na EMMASTAD TOASTMASTERS CLUB. Nos di BADEN POWELL TOASTMASTERS CLUB a ser invitá dor di EMMASTAD TOASTMASTERS CLUB pa un asina yamá “Joint Meeting” den kual 2 klup ta djòin pa huntu nan hasi un enkuentro edukashonal. Den e kaso aki e enkuentro edukashonal a tuma lugá na ofisina di Dammers, sede di EMMASTAD TOASTMASTERS CLUB.Tabata un enkuentro ameno kual a hiba e tema di fiesta di Sanikolas, kaminda hopi hende a rebibá nan infansia kantando kantikanan di sanikolas.


text:
Drenta den e mundo di Anne Frank conta pa su ruman di criansa y amiga di infancia. Eva Schloss ta biaha desde London pa comparti su historia di triunfo y supervivencia, tolerancia y paz mundial cu e comunidad di Aruba. Esaki lo ta dia 1 di maart na Hilton Aruba Caribbean Resort & Casino – Grand Morris Lapidus Ballroom. Un oportunidad extremadamente unico!
Eva ta un trustee di Anne Frank Educational Trust, autor di tres buki y tema di e obra di James Still, “And Than They Came for Me: Remembering the World of Anne Frank.” Mescos cu su ruman di criansa, Eva a bay sconde na Hulanda te ora hunto cu su famia nan a wordo traiciona, captura y hiba na Auschwitz-Birkenau kamp.
Desde 1985, Eva Schloss ta dedica su mes na educacion riba e Holocausto y paz global. El a conta su experiencianan den tempo di guera den mas di mil charla. E obhetivo ta pa organisa un anochi inspirativo y educativo, cu ta priminti pa biba den e historia di Aruba den e añanan venidero. Educa e hobennan y promove paz mundial. Esaki ta un oportunidad unico pa scucha e historia poderoso di Eva.
Ticket ta obtenibel na Super Doit Center na Shaba y Citgo Boulevard. Prijs pa studiante ta AWG 15.00 y adulto ta AWG 20.00 te cu 20 di februari. Pa e seccion VIP ‘meet & greet’ Eva prome cu e evento y pa firma copia di e buki “Eva’s Story” ta AWG 180.00 pa ticket. E buki firma ta AWG 35.00


text:
Orashon djarason 9 di novèmber 2016
Nos ta kompañero den e trabou di Dios i boso ta Dios su kunuku. Boso ta e edifisio ku ta pertenesé na Dios. Di akuerdo ku e enkargo ku Dios a duna mi den su grasia, mi a basha e fundeshi manera un eksperto den trahamentu di kas i un otro hende ta sigui traha riba dje. Pero kada hende mester tene kuidou kon e ta sigui traha riba e fundeshi ei! Pasobra e fundeshi ta bashá kaba den persona di Hesu-Kristu i niun hende no por basha un otro. Boso no sa ku boso ta tèmpel di Dios i ku Spiritu di Dios ta biba den boso? Pues si un hende mester destruí Dios su tèmpel, Dios lo destruyé. Pasobra Dios su tèmpel ta santu i boso mes ta e tèmpel ei!
1 Korintionan 3:9-11, 16-17


text:
Diadomingo pa mas o menos 03:00 di madruga un notificacíon a drenta encuanto un boto cu lo ta drentando awanan territorial di Aruba.
Diadomingo pa mas o menos 03:00 di madruga un notificacíon a drenta encuanto un boto cu lo ta drentando awanan territorial di Aruba. Pa mas o menos 04:00, despues di un persecusion extenso unda a usa arma reglamentario tambe, e boto a wordo pará pa autoridad. Wardacosta a bai cu e boto, sin nomber, cu tres motor, i cu 3 hende homber abordo di nacionalidad Venezolano, rumbo Savaneta pa mas investigacíon. Un accíon riba laman orkestrá door di bon cooperacíon entre camber di radar di KPA i Wardacosta cu a resultá cu e boto no a jega tera.


text:
ORANJESTAD: Durante rueda di prensa e mandatario di Enseñansa y Deporte a informa cu deporte ta hayando suatencion, e ultimo dos simannan hopi trabou a wordo haci, no ta tur cos ta bin den prensa mesora, ta warda te ora esakinanwordo concretisa.
Fundacion Lotto pa Deporte
Manera cu por a tuma nota den prensa siman pasa diamars, despues di 11 aña a logra instala un Hunta di Supervision nobopa Fundacion Lotto pa Deporte. Minister Croes a splica, cuel’a pidi Director Tuitt tur cooperacion y pa traha hopi di cercacu e Hunta di Supervision nobo, brindanan tur informacionnannecesario pa asina nan por cuminsa haci nan trabaodebidamente, Minister tin su vision y cual mester wordoehecuta a traves di Hunta di Supervision hunto cu Director Tuitt.
‘Tin hopi trabao pa haci’, Minister Croes a efatisa. Dentro di poco ta bay cuminsa combersacion cu Canada, lo bay sinta namesa y lo percura pa revisa e contracto.
E mandatario a bisa cu nos ta bin den un atmosfera di paz, busca solucion y pa sirbi e meta di Lotto, esta traha e placa a traves di e loteria, unda cu pueblo ta wordo brinda e oportunidad pa haci un soño bira realidad pa gana un di e premionan. E placa ta wordo poni bek den deporte, bek den atleta y bek den infrastructuranan den nos complehonan deportivo. Minister Croes a sigui bisa cu e ultimo añanandeporte a bay hopi atras y pueblo ta testigo den e estado cu e diferente parkenan na Aruba ta awendia.
Edu Search 4 You
Minister di Enseñansa y Deporte a enfatisa cu manera a pone den plan cu partido Moviemento Electoral di Pueblo a bay eleccion cu ne y e plan di gobernacion den e direccion nobo diGobierno lo duna hopi atencion na deporte. Un di e plannan ta cu lo bin cu un sistema unda lo involucra cierto companianancomo e brug pa nos hobennan cu tin e talento den deporte por haya oportunidad pa haya un ‘scholarship’ pa bay studia, nosefoke ta pa Merca, paso Merca su combinacion di programanan di deporte y educacion tin un standard hopihalto.
Minister Croes a sigui bisa cu dia 11 y 12 di November proximo Edu Search 4 you lo ta na Aruba. Edu Search 4 you ta un compania di Curaçao cu tin hopi contacto y a trabes di sucompania hopi studiantenan a drenta Merca y haci un excelente papel. Edu Search 4 You lo ta na Aruba pa brindahobennan y mayornan informacion y splicacion amplio di e programa di ‘scholarship’ y e trayecto cu mester wordo canapa ora cu bin ‘scout’ pa nos tambe ta bon prepara pa lograesaki
E deportenan cu Edu Search 4 You ta representa ta entre otro: futbol, baseball, landamento, basketball, volleyball, softball y tennis. Mester agrega cu Education USA na Aruba tin e proposito pa guia e studiantenan cu kier bay studia na Mercacu nan tramitenan.
E prome anochi di Edu Search 4 You lo tuma luga na San Nicolas mas informacion lo wordo duna den e diannan nosdilanti. E mantadario a sigui bisa cu e ta kere cu esaki lo biraun programa exitoso cu lo brinda nos hobennan e oportunidadpa den un programa entre enseñansa y deporte, atrabes di e brugnan con lo construi pa ta drenta Merca y lo bin back Aruba cu un profesion bunita.
Aruban Federation of Motorsports
Minister Croes a bisa cu e tabata tin reunion cu ArubanFederation of Motorsports, nan trece algun punto di vital importancia manera entre otro; pa brandweer por ta presentena nan actividadnan, nos a logra esaki y mi kier a gradicicolega Minister di Husticia & Asuntonan Social sr. Rocco Tjon cu a brinda su cooperacion pa brandweer por ta presentepa e proximo eventonan. Nos lo duna nos sosten pa e pista di‘motocross’ cu nan ta construi pa asina nan por finalisa e proyecto. Un otro prioridad di Internactional Raceway Park Palomarga.
ta su luznan. Den un estrecho colaboracion cu Elmar, Ministerio di Deporte y demas departamentonan en cuestion lo bay percura pa e lunanan nos dilanti nos resolve e parti di iluminacion. Aruban Federation of Motorsports mes lo treceexpertonan di Merca di Total Venue Concept Aruba pa trahaun rapport oficial pa mehoracion di e pista, ora e rapport ta clanos lo papia riba un plan mediano y largo plaso.
Pa finalisa Minister Croes a bisa cu pronto lo reuni cu FFD ysu directive, eynan tambe mester hopi atencion tin hopiparkenan den mal estado. FFD ta un di e instancianan cu lo mester percura pa esaki, pero na mesa nos lo percura pasoluciona tur inkietud.


text:
ADAPTASHON DI PREIS PA PRODUKTONAN DI KOMBUSTIBEL ENTRANTE
3 DI APREL 2020
Kralendijk – En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel. E siguiente kambionan di preis di kombustibel lo ta na vigor entrante 3 di aprel 2020. Gobièrnu di Boneiru ta partisipá ku e adaptashon di preis entrante 3 di aprel 2020 ta resultá den un bahadadi preis pa mogas, kerosin i gasòil. Preis di lpg100lbs i 20 lbs ta keda meskos kompará ku luna di febrüari 2020.
E bahada di preis pa mogas ta di 18.00 dòler sèn, pa kerosin ta di 21.00 dòler sèn i pa gasòil e ta 20.00 dòler sèn.
E próksimo adaptashon di preis di kombustibel lo ta den luna di mei 2020.
Aki ta sigui un lista di tur e preisnan di e produktonan di kombustibel manera stipulá dor di Gobièrnu di Boneiru i ku lo drenta na vigor 3 di aprel 2020.
Preispor mayor
Mogas 95 108.09 USDct pa liter.
Kerosin 44.37 USDct pa liter.
Gasòil 65.98 USDct pa liter.
LPG 100LBS 30.66 USD pa silinder.
LPG 20LBS 7.91 USD pa silinder.
Preis pa detayista
Mogas 95 115.00 USDct pa liter.
Kerosin 47.00 USDct pa liter.
Gasòil 70.00 USDct pa liter.
LPG 100LBS 36.78 USD pa silinder.
LPG 20LBS 9.42 USD pa silinder.


text:
WILLEMSTAD, Curacao
Den e afan pa kompartí mas ku nos próhimo ta organisando un téletòn di emergensia titulá #MiTaDuna. Un yamada riba nos solidaridat nashonal na momentunan di emergensia mundial.
E téletòn ta un kampaña mediátiko ku ta rekoudá fondo spesialmente pa Fundashon Yudansa pa Kòrsou mihó konosí den komunidat komo ‘Voedselbank Curaçao’. Pa añanan kaba Voedselbank Curaçao a bini ta distribuí paketenan di kuminda tur luna pa e famianan ménos privilegiá den nos komunidat.
Durante e téletòn riba djasabra 2 di Mei, 2020 ta preparando un programa spesial pa skuchabo, kompañábo, i entretené bo den e momentu di krísis mundial COVID-19 (Coronavírùs). Lo pone énfasis riba diferente aspekto di e situashon ku nos ta aden.
E transmishon lo bai ta via diferente medio di komunikashon: nos kanalnan lokal, radionan i facebook.
Ban yuda ku nos donashon di kurason #MiTaDuna. Huntu lo duna e mucha-, hóben-, grandi- i famianan mas afektá durante di e periodo aki ku e aporte solidario nos por surpasá tur kos. Nos tur mester di otro, p’esei #MiTaDuna.


text:
Dialuna anochi Minister Endy Croes tabata presente na Joe Laveist Ballpark pa e gran apertura di e dos edicion di Baseball in Paradise. Un Joe Laveist yen di ambiente di publico presente, energia positivo y entusiasmo. Mas di 3000 hende y 47 ekipo di e.o. Bonaire, Curaçao, Alemania, Santo Domingo y Aruba ta bataya cu otro di 3 di october pa 8 di october pa logra e titulo maximo.
“Pa mi tabata un honor di dos aña consecutivo lansa e prome bala y asina decreta e campeonato di Baseball in Paradise oficialmente habri”, e Mandatario a expresa. Deporte ta un vehiculo cu ta conduci nos riba e bon caminda den bida. Palabranan di elogio y gratitud sigur ta bai pa Future Star Baseball Academy y Shurty Tremus pa organisa un bunita torneo special pa nos hobennan. Un torneo cu sigur a crece, e acogida ta mucho mas grandi cu aña pasa. Semper kere den bo mes y aplica semper e 4D cu ta Deseo, Disciplina, Dedicacion y Determinacion pa logra tur bo metanan den deporte y den bida.
Concluyendo Minister Endy Croes ta felicita Future Star Academy cu un bunita y tremendo torneo alabes ta desea tur e ekiponan hopi exito!


text:
ORANJESTAD,Aruba
Na beneficio di Teatro di Ser’i Noka y scol Cacique Macuarima…
Cu hopi entusiasmo Edjean Semeleer a anuncia un anochi special y unico den cual e hunto cu artistanan Chris Kross y Rocco Franken lo deleita nan publico cu bon musica y un cena magnifico riba diabierna 14 di februari proximo. Cu actuacion special di musiconan Angelo Kock y Christopher Rodulfo, esaki lo ta sigur un anochi magico den cual amor y amistad lo wordo celebra.
E proyecto aki ta wordo presenta na beneficio di e esfuerzo di restauracion di e Teatro di Ser’i Noka, pero tambe pa brinda ayudo financiero y sosten na e esfuerzonan di Scol Cacique Macuarima pa restauracion di nan localnan cu a wordo destrui.
Scol Cacique Macuarima a expresa gratitud inmenso na e hecho cu nos artistanan local tambe ta uni nan mes na e esfuerzonan pa asisti nan den e hazaña importante di restaura nan localnan cu ta den necesidad urgente di esaki.
E cena special di dia 14 di februari proximo cu lo wordo combina cu un recital musical presenta pa Edjean y Chris Kross lo cuminsa pa 7’or di anochi den e parke encantador di Ser’i Noka y lo dura te cu 9’or.
Esnan cu forma parti di e cena aki lo disfruta tambe di un cocktail di bonbini, un “all-you-can-eat dinner buffet” cu un variacion amplio di cuminda delicioso, postre, soft drinks y biña durante henter e cena.
Despues di esaki, e publico tin e posibilidad di pasa pa e teatro di Ser’i Noka, caminda un otro concierto special lo wordo presenta door di tur e artistanan aki, cuminsando pa 9.30 pm.
Pues un pakete sumamente atractivo cu na mes momento ta sigura bienestar di un teatro historico y tambe di un scol basico. E prijs pa e pakete aki ta unicamente Afl. 150.00 pa persona.
Carchinan pa e pakete aki ta obtenibel na oficina di Go Cultura Foundation, situa na John G. Emanstraat 24 of na telefon 5830808.
Esnan cu ta desea di atende solamente e concierto cu ta cuminsa 9.30 pm, tambe ta bonbini. Prijs di e carchi aki ta solamente afl. 35.00 y ta obtenibel pronto na Fantastic Gardens na Bushiri y Chocoglam na Boegoeroei.
Bo ta cordialmente invita pa sea cu bo pareha, bo famia of amigonan celebra amor y amistad, comparti bondad y “Give Love a chance” door di aporta na un causa noble y importante: restauracion di nos Teatro di Ser’i Noka y restauracion di localnan di Scol Cacique Macuarima. Ambos, na beneficio di nos futuro generacionnan cu merece lo mihor.


text:
ORANJESTAD, Aruba
Parlamentario drs. Mervin Wyatt-Ras den un comunicado ta trece padilanti cu e promer tratamento di radiologia of bestraling na IMSAN dia 1 di april cu a pasa ta un logro grandi pa pais Aruba y en particular pueblo di San Nicolaas.
Pashentnan di cancer cu antes mester a viaha pa otro pais pa ricibi tratamento medico awor por haya esaki na Aruba mes.
Nos hendenan cu tin cancer por haya tratamento den un facilidad bon equipa y acredita segun JCI. Por bisa esaki ta vision di partido AVP y e minister anterior encarga cu salud, sr. Richard Visser, cu a haci e contactonan necesario e tempo ey cu un hospital renombra na Florida, Baptist Health.
Dr. Rajnherc cu a inicia e trajectoria aki a persevera cu sosten di profesionalnan rond di dje y a logra.
Wyatt-Ras como anterior presidente di e comision encarga cu Salud na diferente ocasion den pasado a follow up con ta bai cu e proyecto den diferente reunion di comision. Fraccion di Avp a presenta diferente mocion pa sostene e proyecto y durante varios discusion durante IPKO den Reino a keda trece padilanti e importancia di tin un Centro di Radiologia pa Aruba. A mustra riba a ventaha di baha gasto y di por atende tambe pashentnan den Reino.
Tin cu duna Cesar loke ta di Cesar. Paso no ta tur politico a kere den e proyecto aki, mientras awor nan kier pronk cu pluma di otro.
Den gobernacion di AVP a haci tramitenan hunto cu AZV pa asina logra financiamento di e proyecto aki cu no tabata uno rapido. Alabes a amplia e proyecto. E gobierno actual a hereda esaki y gracias na perseveransa di e director y profesionalnan cu ta traha cun’e na IMSAN awe por tin e logro aki.
Wyatt-Ras y coleganan di fraccion den Parlamento recientemente a haci un bishita na IMSAN pa ricibi informacion di e proyecto aki.
Wyatt-Ras ademas semper a y lo boga pa establece turismo medico na nos pais pa medio di e.o. tratamento oncologico na IMSAN. Pa di e forma aki trece diversification di nos turismo. Mirando e sitiacion actual cu e crisis di coronavirus esaki lo no ta posible riba termino corto, sin embargo pa cuminsa siguramente ta urgente pa trata nos propio hendenan cu cancer na Aruba.
E hecho cu e pashent por keda aki mes lo baha gasto di AZV y tambe lo ta na beneficio di mehoracion mas rapido di e pashent. Esaki lo haci posibel tambe cu e pashent por keda traha mientras e ta haya su tratamento y por permanece den seno familiar. Mervin Wyatt-Ras ta felicita dr. Rajnherc, personal medico/di cuido/di limpiesa, ambulans y tur cu a coopera,cu e gran logro aki.


text:
Den su bishita na Art Fair Aruba, Minister Maduro di Cultura a haya oportunidad di pasa admira e obranan di diferente artista local. Entre nan, Armando Goedgedrag, Elisa Lejuez y Paul Wong.
Mural di Armando Goedgedrag
Na comienso di Caya Principal di San Nicolas, Minister Maduro a pasa saluda Armando Goedgedrag kende tabata trahando riba su mural dedica na e flornan di nos Pais. E obra yama ‘Melting Pot’ y ta dedica na tur e diferente nacionalidad, cultura y etnicidad presente na Aruba. Cada flor cu nos por admira den nos cura of den naturalesa rond di nos, ta representa un di nan. Tin flornan cu no ta original di Aruba, pero tur ta nace aki y ta florece bunita den nos naturalesa. Ta bale la pena pa tuma un rato pa admira y disfruta di e detayenan cu naturalesa ta brinda pa alegra nos curason.
Elisa Lejuez Art & Fashion
Minister Maduro a haya oportunidad pa topa tambe cu e artista Elisa Lejuez, kende a participa den e show di moda di ‘Art Fashion’ cu su coleccion di sjaal. Elisa ta conoci pa su cuadranan den colornan vibrante y durante e show di moda a presenta tambe su bunita coleccion di sjaal. Pa e ocasion, Minister Maduro a ricibi un bunita sjaal como recuerdo di e presentacion di Elisa na e Art Fair Aruba.
Art by Paul Wong
E mandatario tabata tin e placer pa topa tambe cu e artista Paul Wong cu a mustra Minister Maduro su bunita pinturanan. Paul tin un tremendo talento pa e arte di airbrush cu nos por admira riba diferente mural, auto y brommer. Un bunita detaye ta, cu tur benta di Paul su obranan di arte durante Art Fair Aruba a bay como donacion pa Casa Cuna. Hopi danki Paul pa e bunita gesto aki pa nos muchanan. Un otro bunita detaye ta cu Paul ta e artista cu a ilustra e buki ‘Natura-lesa’ cu ta e buki cu nos muchanan a haya regalo den e ‘Siman di Buki 2022’ di Biblioteca Nacional.
Talento cu ta inspira
Minister Maduro ta gradici sr. Tito Bolivar di Art Fair Aruba pa a trece nos artistanan local hunto pa asina deleita local y bishitante cu nan talento unico. Masha danki na tur artista cu a participa. Aruba ta bendiciona cu hopi talento cu ta inspira. Danki pa kere den Aruba.


text:
Apesar cu a urgi un y tur pa paga online, toch un grupo grandi di cliente a presenta dialuna mainta na oficina di N.V. ELMAR na Oranjestad y San Nicolas pa cumpli cu nan obligacion di pago di coriente.
E situacion aki a crea rij basta largo pafor di oficina, particularmente entre 8-10 am cu ta e orario unda N.V. ELMAR a ofrece servicio di caha exclusivamente na clientenan 60+. Apesar cu N.V. ELMAR a programa e orario aki specialmente pa esnan 60+, y a premira cu lo bira druk, a tuma tur medida di precaucion necesario pa atende e clientenanaki, aplicando varios medida necesario pa evita contagio.
N.V. ELMAR a percura pa e esnan para den rij a mantene distancia fisico di 2 meter, a percura pa tent, handsanitizer etc. A percura tambe pa extra security pa monitor y controla e situacion pafo y paden di e edificio. Tur cos a cana sin incidente y por informa cu tawatin en total 6 loket habri non-stop pa atende cliente y e duracion promedio di cada transaccion tawata 2 minuut y 30 seconde.
Den tur esaki ta bon pa remarca cu N.V. ELMAR ta fungi como punto di pago pa WEB ARUBA N.V. tambe y gran cantidad di cliente di WEB ARUBA N.V. ta opta pa paga nan cobransa di awa na oficina di N.V. ELMAR. Ademas e MFA y HBK, cu normalmente tambe ta fungi como punto di pago, tawata cera dialuna. Ta conoci tambe cu algun banco a limita nan servicio di pago di utilidad via cahera.
N.V. ELMAR ta gradici tur cliente cu a paga nan factura di coriente y ta recomenda esnan cu no a paga ainda pa preferiblemente hasi pago on-line. Si no tin on-linebanking, por fabor pidi un ser keri pa yuda cu esaki.
Pa esnan cu no a ricibi nan factura via POST ARUBA NV, nos ta recomenda pa subi nos website elmar.aw y registra riba e-connect.


text:
IOC ta pone barera nobo pa deportistanan ruso.
Deportistanan ruso, ku último dianan a tende di nan federashon di deporte internashonal, ku nan por partisipá na e Weganan Olímpiko na Rio, awor tòg no ta sigur di nan partisipashon. Den pitu IOC a instalá un kuerpo di hurado konsistiendo di tres persona ku lo duna e veredikto final.
Ta trata di e tres ekspertonan, e aleman Claudia Bokel, e turko Ugur Erdener i e spañó Juan Antonio Samaranch jr. E dianan ku ta bini nan lo pasa dor di tur e desishonnan ku kada federashon apart a tuma. E hurado lo bini ku su propio huisio, ku lo destrui òf afirmá e desishonnan tumá anteriormente dor di e federashonnan. E pènel tin un trabou grandi, paso mester trata kaso di mas di dosshen deportista, faltando apenas algún dia promé ku e seremonia di apertura.
Tur deportista ruso ku ke partisipá na e Weganan, mester kumpli ku eksigensianan severo di IOC. Manera den e último seis lunanan nan mester a ser di tèst riba ‘doping’ minimalmente un biaha pafó di Rusia i den pasado nan no ta’tin mag di ser gará riba uso di supstansianan stimulante.
Entretanto mayoria di federashonnan deportivo a tuma un desishon.
Di kasi 400 atleta ruso 100 no ta bon biní na e Weganan Olímpiko.


text:
Kralendijk- Boneiru ta pasa pa fase 6 den e nivelnan di riesgo pa loke ta trata e situation di Covid-19 riba nos isla. Esaki efektivamente ta nifiká ku lo bini un ‘lockdown’.
Djamars atardi gezaghèber Edison Rijna a duna un bista di e medidanan. Lo bini ku un toke de keda entrante djaweps, ta bai sera skolnan i akohida di mucha i ta bin ku un lei seku, den e sentido ku bar i restorant no tin mag di bende bebida stèrki.
Na hotèlnan restorant i bar ta keda habrí, pero nan tin mag di sirbi solamente hende ku ta kedando den hotèl.
Restorant
Gezaghèber a disidí di krea tòg un posibilidat pa restorant sigui bende, a pesar ku den e lista ku a publiká anteriormente, ora di nivel 6 a pone ku tur restorant mester sera. Rijna den su splikashon djamars atardi a bisa ku restorantnan por keda sirbi hende ku ta pidi kuminda, pero hende mester keda sintá den na outo i no tin mag di baha para den rei warda kuminda.
Tiendanan esensial manera supermerkado ta keda habrí.


text:
KRALENDIJK – Minister Hugo de Jonge (Bibienda i Ordenamento Urbano) ta rekonosé e problema rònt di kas pagabel na Boneiru, pero ta haña ku mandatario lokal mes te aworakí a tuma muchu poko medida. Awor gabinete ke mira tur opshon pa ‘e boneriano komun’.
Segun hopi habitante i bishitante e isla a kambia na un manera negativo, pasobra lo a ‘yen’é’ ku vila i kas di vakashon. E bonerianonan mes tin mas difikultat pa haña un kas, pasobra e kasnan a bira hopi mas karu.
E minister ta hasi un yamada na polítika munisipal pa nan mes tambe tuma medida na Boneiru. “Bo ta i bo por ta doño riba bo mes isla, pero e ora ei bo mester hasi esaki sí”, De Jonge ta reakshoná kontra Ret Karibense.
‘Pone regla ku ta kla’
“Si por ehèmpel bo ta haña ku no mester pèrmití di kita kas for di e merkado di hür lokal, pa hür nan ku turista, anto traha e ordenansa di bibienda ei den kua bo ta djis regla esaki tambe”, minister De Jonge ta haña.
“Pone regla kla kiko bo ke pa konstruí. Si bo ta haña ku trinta porshento mester ta disponibel pa hür sosial, hasi esaki antó. Hasi palabrashon tokante esaki.”
‘Prioridat di gabinete ta den man di e boneriano komun’
E minister ta haña ku a bira tempu pa awor polítika bai ‘pèrkurá pa bo tei pa e boneriano komun’. “Un kas realmente ta e base di bo seguridat di eksistensia. I mi ta kere ku esaki den e área di kas pa biba aktualmente berdaderamente ta bou di preshon, ke men realmente esaki ta e promé prioridat.”
Segun De Jonge for di gabinete ta wak tur opshon (di nobo) pa konstruí i biba na e isla, manera mas kas di hür sosial, kas pagabel pa e entradanan entremedio, yuda korporashon di konstrukshon di kas i mihó posibilidat pa un hipotek.
Amsterdam
Na Hulanda Oropeo por ehèmpel Amsterdam a establesé un deber di biba pa kumpradó nobo di kas. E munisipio ke evitá pa hende ku sèn kumpra kas pa gana sèn kuné.
Banda di esei nan a regulá AirBnb: ku un pèrmit bo por hür bo kas maksimalmente 30 dia pa aña ku turista. Bo mes mester biba aden i bo mester mèldu na munisipio delantá. Si bo no tene bo na e reglanan bo por haña un but: entre 8.700 i 21.750 euro.
Gabinete ke ta mas na e islanan
Minister De Jonge e siman aki pa promé bia a hasi un bishita di trabou na e tres munisipionan karibense Saba, Sint Eustatius i Boneiru. Esaki el a hasi huntu ku sekretario di estado Alexandra van Huffelen (Relashonnan den Reino i Digitalisashon).
Gabinete ke tei mas tantu na e islanan, pa asina espesialmente papia ku e habitantenan envolví mes tokante nan problemanan i deseonan. “Si bo no t’aki bo no ta mira kiko ta e esensia di e problemátika i bo no por tuma e pasonan ku ta masha nesesario”, Van Huffelen ta konta koresponsal Marit Severijnse.
Otro siman sekretario di estado Maarten van Ooien (Salubridat Públiko, Bienestar i Deporte) ta na Boneiru i Sint Eustatius pa papia tokante salubridat i violensia domestiko.